Irakasbil | Argitalpenak | Zutabe 4\nArgitaratua: larunbata, 21 apirila 1984, 9:45\nZutabe 4 alearen aurkezpena\nSortua: 20 apirila 1984\nSarritan, eta beste kasuetan ez bezala (Kanadan, Finlandian, Galesen, etab.), «miran» hitza erabili izan dugu euskaldunok hebraieraren berpizkundeaz aritu garenean. Jakin-mina eta zaletasun berezia sortu dute gure artean lsraelgo hizkuntzaren inguruko gertaerek. «Mirari» honen gakoa zertan zetzan jakitera joan dira maiz aski euskaldunak lsraelera; eta hain zuzen ere, bidaia horietako batetik sortu zen monografiko honen asmoa.\nHebraieraren berbizkundearen historia laburra\nHebraiera zen Israelgo herriaren zibilizazio hizkuntza aro biblikoan, 1250-200 K.a., eta Jakintsuen aroan, gure aroko 200era arte. la mila eta bostehun urtez hebraiera izan zen herriaren hizkuntza. Bi aro handi izan zituen literaturari dagokionez: biblikoa eta rabinikoa, bakoitza bere literatur hizkera bereziarekin. Hizkera biblikoa Testamentu Zaharraren bidez bakarrik dugu ezagun. la 300.000 hitz arrunt dituen liburua baita, 8.000 bat hitz jaso dizkigu segur aski oso aberatsa izango zen hizkuntzatik hartutakoak.\nHizkera rabinikoari dagokionez, altxorra askoz handiagoa da eta hiztegia zabalagoa, batez ere literatura honen gaia eguneroko bizitza zelako: nekazaritza eta beste lanbideak. Iturri honetatik baditugu 14.000 hitz, baina badirudi literatur hizkera aldetik, hebraiera rabinikoa ez zela biblikoa bezain aberatsa.\n1948.ean, Israelgo estatua sortzearekin batera, etorkin asko hasi zen hara iristen. Hebraiera ez jakiteak ia-ia ezinezkoa bihurtzen zuen pertsona hauen gizarte eta lanbideko integrazioa. Hezkuntza Ministeritzak, Agentzia Judaikoaren laguntzaz, Ulpanak sortzea erabaki zuen hebraieraren irakaskuntzarako. Lehenengo Ulpana (Etzión) 1949.ean sortu zen Jerusalem-en. Ulpanaren berezitasuna zera zen, etorkina bertan barnetegian bezala zegoela eta ikasketek zirauten bitartean diru arazorik ez zuela. Etzión Ulpanaren antzera beste Ulpan batzu eraiki ziren gerora, hauek ere etorkinen hizkuntz eta kultur integraziorako.\nAurreko lanetan irakurri ahal izan duzuenez, Ulpan hitzak ikastegia adierazi nahi du; hortik «irrati ulpana», TV ulpana eta abar ... Dena den, Ulpan hitza hebraiera irakasten deneko ikastetxe eta lekuei lotua doa batik bat, Ulpanak «agentzia judaikoaren» ardurapean jaio eta indartu ziren, eta hebraiera irakasteko, hain zuzen. Israelgo Ulpan gehienak, guztiak ez esatearren, agentzia judaikoaren ardurapean aurkitzen dira, nahiz eta ardura pedagogikoa Gobernuko Kultura Sailarena izan. Eta zer dugu Akiva Ulpana?\n50 ordu hebraiera ikasten. Edukien progresioa.\nUlpan Akivako Ikastaroak normalean 80-90 bat ordukoak izaten dira. Gurea gertatu zen beharbada urteko ikastarorik laburrena, juduen jairik garrantzitsuenak sasoi honetan direlako (gure abendu - urtarrilen antzekoa). Ikastaroa 1982ko irailaren 14an hasi eta urriaren 8an amaitu zen. Bukatu baino bost egun lehenagotik utzi behar izan genion ikasteari, azken egunotarako programa bereziak prestatu baitzizkiguten; beste mailatako klaseak ikusi, etab. Guztira, gure ikastaroak ez zuen 50 klase-ordutik gora jo.\nIsraelek 1948. urtean lortu zituen bere askatasun eta burujabetza. Garai hartan Israelen bizi ziren juduak 650.000 ziren. Horietatik euneko 90ek hebraieraz zekien, gutxi zein asko. Hogeita hamasei urte geroago, Israelen bizi diren juduak 3,5 milioi dira. Ehuneko 55 Israeletik kanpora jaioak dira eta nekez aurki daiteke hebraieraz ez dakienik.\nGaur egun hebraiera da Israelgo administrazio, hezkuntza eta komunikabideetako hizkuntza ofiziala. Umetan hebraieraz ikasi zuen lehen belaunaldiak 30 urte inguru ditu, eta bere heziketan zehar, eskola, prentsa idatzia, irratia zein telebista hebraieraz aurkitu izan ditu ia betidanik.\nHizkuntz plangintza instituzionala: Israelgo kasua\nHizkuntz plangintza ez dugu bakarrik gauza posibletzat jo behar. Prozesuan ematen den zuzendaritza edo gida-bidea behar-beharrezkoa da, eta badirudi alor instituzionala dela plangintzari nahitaez behar duen arrazionaltasuna eransten diona. Hizkuntzaren nolabaiteko aldaketaz ari garenez, aldaketa honek bi bereizgarri ditu: alde batetik, aldaketarekiko erabakiak problemen azterketa zehatzaren ondorio izan behar dutela eta, bestetik, argi azaltzen zaigu, denborari dagokionean, plangintzak gerorantz zuzenbidetu beharra.\nArieh Shoval-ekin elkarrizketa\nEz da hau Arieh Shoval euskal aldizkarietan elkarrizketatzen den lehenengo aldia. 1976.ean ANAITASUNA aldizkariak (323-24 zenb.) elkarrizketa bat argitaratu zuen, urte hartako uztailean Donostian ospatu zen elebitasunari buruzko mintegian partaide zela eta. Geroztik, Israelen izandako euskal delegazioek beti izan dute Arieh Shovalen laguntza baliotsua, bai aholkuak emanez eta bai Israelgo zenbait pertsona eta elkarte linguistikorekiko harremanak erraztuz.\nAtzeratuta gelditzen diren ikasleekin zer egin\nZUTABE aldizkariaren azken alean gai honi buruzko Karlos Salinasen iritzia irakurri ahal izan badugu ere, oraindik sakonki aztertzeke dagoen arloa dugu hau, berak dioskun bezala. Euskaltegi guztietan agertzen zaigun arazoa izan arren, gutxitan plazaratu da eta bakoitza ahal izan duen eran saiatu da problemari heltzen eta bera gainditzen. Hemen duzu Bilboko HABE Euskaltegian 1983.eko irailean hasitako ikastaroan eman diogun irtenbidea.\nEuskaldun askok -nahiz euskaldunberri nahiz euskaldunzahar- ez dugu aukerarik izan geure ikasketak euskaraz egiteko. Dakiguna eskuharki erdaraz ikasia dugu. Hau, jakina, euskarak pairatu duen eta oraindik ere pairatzen ari den mendekotasunaren ondorio besterik ez da.\nEbaluazioa hizkuntz klaseetan\nEz daga hemen gogoratu beharrik «azterketa ordua» beldur eta kezka unea izaten dela ikasle guzti edo ia guztientzat. Baina, era berean, onartu beharra daukagu une honek ez duela askotan irakaslea batere kezkatzen. Are gehiago: badira irakasle batzuk, klasean zer egin ez dakitenean, azterketara jartzen dutenak, «entretenigarri» gisa denbora emateko.\nlkasle helduentzat material pedagogikoak nola antolatu\nGaur egun hizkuntza bizien alorrean helduez. arduratzean, eragin galanta izan dute Europako Kontseiluaren lanek, horien bidez nabarmendu baitira ikaskuntzak helduengan dituen eskakizun bereziak. Ohizko hurbilbideek, heziketak sortutako beharrei egoki erantzuteko kemenik ez zutenez gero, kontzeptuok eta antzekoak zabaldu dira: hizkuntz beharrak, atalase maila, unitate pilagarriak, hizkera bereziak, hizkera funtzionalaren ikastaroak, hizkuntzak .helduei irakasteak zekartzan arazoen arabera,\nGure mundutxoa 4\nBerrikuntzak HABEKO MIK eta HABEn\nAlfabetatze teknikozko ikastaroa\nEuskalduntze eta alfabetatze ikastaroak Hondarribian\nLehen euskarazko argazkinobela, Legazpin.\nHABEren liburu berria: Helduen euskalduntzea ebaluatzen\n1983-84: EUSKALDUNTZE-ALFABETATZEKO DATUAK


Vladimir Soloviev - Wikipedia, entziklopedia askea.\nVladimir Sergeyevitx Soloviev (errusieraz: Влади́мир Серге́евич Соловьёв; Mosku, Errusia, 1853ko urtarrilaren 28agreg./urtarrilaren 16ajul. - Mosku, Errusia, 1900eko abuztuaren 13agreg.uztailaren 31jul.) errusiar filosofo eta olerkaria izan zen.\nMosku, 1853ko urtarrilaren 16a (juliotar egutegia)\nUzkoye , 1900eko uztailaren 31 (juliotar egutegia) (47 urte)\nPoliksena Sergeevna Solovʹeva\nSergei Solovyov (nephew )\nfilosofoa, poeta, iritzi-kazetaria, unibertsitateko irakaslea eta literatura-kritikaria\nMoskuko Unibertsitatean eta Londresen egin zituen ikasketak, eta Moskura itzuli zenean hango unibertsitateko irakasle izendatu zuten. Jakintsua eta hizlari bikaina izan zen; haren filosofiak eragin handia izan zuen bere garaian. Schellingen eta Leontieven jarraitzaile zen. Europako arrazionalisten kontra eta Ekialdeko eta Mendebaleko elizak Aita Santuaren agintaritzapean batzearen alde egon zen; Solonieven iritzian, giza aniztasuna iturri bakun batetik sortua zen eta, beraz, gizonek iturri horretara itzuli eta hartan bateratu beharra zeukaten. Olerkiez gainera, saiakerak ere idatzi zituen; Errusiako errealismo mistikoaren eta sinbolismoaren aitzindaria izan zen. Lan nagusiak: Mendebaleko filosofiaren krisia (1874), Teokraziaren historia eta etorkizuna (1887), Filosofia teorikoa (1897-1899).\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-05-6 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\nMultimedia: Vladimir Sergeyevich Solovyov\nAzken aldaketa 22 maiatza 2018(e)an, 18:28(e)tan


Roberto Seijok adierazi duenez, Fiskaltzak eskatu du EAEko hiru lurraldeetan koordinatuko den adingabeen unitate berezi bat sortzea. Hala ere, onartu du horretarako beharrezkoa dela polizien kopurua handitzea, eta gaineratu du garrantzitsua dela adingabeen artean prebentzio-lana egitea.\nRoberto Seijo ErNE sindikatuko idazkari nagusiak Radio Euskadiko Boulevard Informativo saioan adierazi duenez, 2019an, 24 gaizkile-talde zeuden Euskadin. Horietatik guztietatik, lau arriskutsuenak Bizkaian daude, tartean, Koala Anaiak, Lemoako gaztea Zornotzan jipoitu zuena, hain zuzen ere.\nHori dela eta, uste du "beharrezkoa" dela adingabeen unitate espezifiko bat sortzea, eta azpimarratu du Fiskaltzak ere neurri hori eskatu duela jada. Gaineratu duenez, EAEko hiru lurraldeetan koordinatu beharko litzateke hori, eta mahai-gaineratu du garrantzitsua dela prebentzioa lantzea; hau da: gazteen familia- edo gizarte-arazoak detektatu ahal izatea eta, hainbat erakunderekin batera, talde horietan sartzea ekiditea.\nHorretarako, baina, onartu du beharrezkoa litzatekeela Ertzaintzan langile gehiago kontratatzea, eta adierazi duenez, "kidegoak bost urte baino gehiago daramatza behargin-defizit handiarekin eta, beraz, plaza gehiago deitu beharko lirateke edo plaza-deialdiak gainjarri".\nDeitoratu duenez, pertsonal-falta horrek kale-zurrutak kontrolatzea eragozten du. Ildo horretan, Seijok esan duenez, "astebururo 400 botiloi egin daitezke, baina 150 patruila baino ez ditugu". Kontuak horrela, uste du Ertzaintzaren lanak prebentziozkoa izan behar duela, bilera masiboak saihesteko. Jomugan jarri du Segurtasun Saila, esanez lan hori ezinezkoa dela "Sailak ez duelako agente nahikorik jartzen horiek galarazteko". Salatu du, gainera, patruilak jende-pilaketak desegitera joaten diren bitartean, beste gune edo larrialdi batzuk baztertu behar dituztela.


Taufa gabe, Iguiniz eta Oulaïk jokatuko dute eskuineko harroinean\nErrugbian, Miarritzek, galdu du barda Perpinya liderraren etxean 56 eta 3, Pro D2ko 25garren egunean, eta ostiral honetan, Baionaren aldi izanen da. Xuri urdinak Jean Dauger-n ariko dira Nevers-eko taldearen kontra.\nLapurtarrek, Besiers-en eskapatzera utzi zuten garaipena oraino gogoan dute, galdu zutelako, baina baita ere jokolari batzu kolpatu zirelako, tartean, Thomas Taufa, eskuineko harroina, Vincent Etcheto trebatzaileak azpimarratzen duen bezala, eta ez da bakarra :\nEzkerretan Schuster ariko da eta bestalde Guillaume Rouet ere eskas izanen da, Espainiako selekzioarekin atxikia baita asteburuan. Nevers, sailkapeneko 10garren postuan da, deus haundirik jokoan, eta Besiers bere aldetik igandean ariko da Narbonako zelaian.\nBaiona / Nevers, ostiral honetan, 20.00etan, ZUZENEAN Euskal Irratietan.


Gipuzkoako Ibaien Kalitatearen urteroko azterlanetan jasotako Odonatoen larben identifikazioa\nOdonatoak, sorginorratz eta burduntziak alegia, ingurune urtarrari lotutako intsektuak dira beren larbak uretan garatzen baitira, eta eskakizun ekologikoan aldakortasun nahikoa erakusten dutenez organismo bio-erakusletzat hartzen dira. Bestalde, eskakizun ekologiko hauen ondorioz zenbait espezieren kontserbazio egoera ez da egokiena eta hau dela eta espezie mehatxatuen katalogo eta zerrendetan presentzia handiena duen ornogabeen taldea osatzen dute.\nEKOLUR Ingurumen Alholkularitzak 2001tik 2017ra arte Gipuzkoako Foru Aldundiko Ingurumen eta Lurralde Antolaketa Sailerako urtero egin duen Gipuzkoako Ibaien Kalitatearen jarraipenean aztertutako parametroen artean makro-ornogabe bentonikoak daude, odonatoen larbak talde honen barnean aurkitzen direlarik. Azterlan honek, beraz, makro-ornogabe laginetatik odonatoak erauzi eta espezie mailaraino identifikatzea du xede, talde honen banaketa, ugaritasuna eta kontserbazio egoerari buruzko informazio hutsunea murriztuz.\nBestalde, EAEko ibai KBE ezberdinak miatzen ari dira, odonato larbak harrapatu, in vivo identifikatu eta berehala bertan askatzeko, naturagune hauetako odonato komunitatea karakterizatzeko helburuarekin.


Zubikoa kiroldegiko urteko bazkide kuotak etzi, asteazkenez kobratuko dira — Oñatiko udala\nZubikoa kiroldegiko urteko bazkide kuotak etzi, asteazkenez kobratuko dira\nUrte osorako kuotak izango dira, kiroldegi barruko lanak 2020ra arte ez baitira hasiko\nHorixe da bazkide askok azaldu duten kezka, ea lanak noiz hasiko diren. Izan ere, 2019an hasiko zirela zabaldu zenez, batzuk, baja emateko asmoa baitzuten. Baina hasi, kanpoaldean egin beharreko lanetatik hasiko direla jakinarazi dute kiroldegitik, alegia, barruko instalazioei eragin gabe. Horrek esanahi du igerilekua, sauna, fitness gela, squash, pilotalekua eta kantxak zabalik mantenduko direla. Ondorioz, kiroldegiko urteko bazkide kuotak normaltasunez kobratuko dira. Urte osorako kuotak kobratuko dira, bazkideek baja ematen ez badute, behintzat. Eta kuota hauen kargua etzi, hilaren 16an egingo da. Kiroldegiko bazkide tarifek ez dute igoerarik izango aurten eta iaz bezala mantenduko dira.\nBazkide txartela helbideratu gabe duten lagunei, tarifak eta ordainketa bideen zehaztapena ematen duten oharrak datozen egunotan iritsiko zaizkie. Gainerakoei euren aurrezki kutxa edo banketxeen bitartez kargatuko zaie, asteazkenean.\nDeskuidoan norbaitek baja eman nahiko balu gaur edo bihar kiroldegian jakinaraztea eskatzen da, ordainketa agindua geldiarazteko. Bestela, banketxeko ordainagiria itzuli eta horren berri kiroldegiko bulegoan ere jakinaraztea eskatzen da, agiriaren itzulpena batzuetan fondorik ez dagoelako ere izaten baita.\nKiroldegiko bazkide tarifa, bazkidearen adin eta egoera ekonomikoaren arabera aldakorra da. Familia abonua 213,15 € da baina familia ugariek prezio merkeagoa dute iaztik, 109,60 € hain zuzen ere. Senar-emazte pentsiodunek edo langabezian daudenek ere prezio berezia dute. 21 urtetik gorako banakakoena 149,45 €, adin txikiko edo pentsionistena, 78,40 eta ikasleena berriz, 102,50 €. Tarifak, www.oñati.eus web atarian ikus daitezke edo kiroldegian bertan kontsultatu.\nZubikoa kiroldegiak 4.469 bazkide daude une honetan. Baina urteko txartelak berritzerakoan gora behera txikiak izan daitezke. Datozen egunetan iritsiko dira esan bezala, bazkide txartelak berritzeko ordain-agiriak, zuzenean kiroldegitik, ordainketa helbideratu gabe dutenen kasuan, edota aurrezki kutxatik, domiziliatuta dutenen kasuan.


Hiru proiektuz osatutako deialdi bat: zentro laguntzaile bakoitzeko (Artium Museoa, Azkuna Zentroa eta Tabakalera) proiektu bat.\nKOMISARIO BERRIAK (KBK) 2020 proiektuan, Artium Arte Garaikidearen Euskal Museoak (Gasteiz), Tabakalera Kultura Garaikidearen Nazioarteko Zentroak (Donostia) eta Azkuna Zentroak (Bilbo) elkarrekin lan egiten dute, eta dago Eusko Jaurlaritzako Kultura eta Hizkuntza Politika Sailak bultzatuta.\n2020an, hiru proiektuz osatutako deialdi bat aurkezten da: zentro laguntzaile bakoitzeko beka bat. Komisariotzarekin zerikusia duten hiru lan-ildo espezifikotakoak izango dira proiektuak, eta zentro bakoitzaren jarduerari lotuta egongo dira.\nArtium Museoaren proposamenaren xedea zera da: komisariotzaren dimentsio historiko eta narratiboaren garrantzia biltzen duten praktika kuratorialak ikertzea eta garatzea; Euskadin praktika artistikoen testuingurua garatzeko garrantzitsuak izan diren azterlan espezifikoen kasuak, artisten ibilbideak, testuak, erakusketak, espazioak eta bestelako ekimenak.\nEskabideak aurkezteko epea 2020ko ekainaren 19tik uztailaren 10era egongo da zabalik.\nAurkeztu zure proiektua: deialdiak@artium.eus\nDeialdiaren oinarri osoak ikusi


Irekia Eusko Jaurlaritza - Gobierno Vasco :: Eusko Jaurlaritzak mugikortasun elektrikoko sistema berria proposatu du Vitoria-Gasteizerako; sistema tranbiarekin integratuko da eta teknologia gehiago izango du\nEusko Jaurlaritzak mugikortasun elektrikoko…\nEusko Jaurlaritzak mugikortasun elektrikoko sistema berria proposatu du Vitoria-Gasteizerako; sistema tranbiarekin integratuko da eta teknologia gehiago izango du\n\nEusko Jaurlaritzak mugikortasun elektrikoko sistema berria proposatu du Vitoria-Gasteizerako; sistema tranbiarekin integratuko da eta teknologia gehiago izango du Iturria: Irekia\n\n\n\nTapia sailburuak lehentasuna eman dio finantzaketa-formula publiko bati eta proiektua zehazteko prozesuan erakunde- eta politika-adostasuna bilatzeari.\nOrain arte eztabaidatutako ereduaren ezaugarriak jasotzen ditu, kontuan hartuta orain gehiago oinarritzen dela hiriko garraiobide guztien bizikidetzan\nEkonomiaren Garapen eta Azpiegitura Sailak 10,5 M euroko aurrekontu-konpromisoak aurreikusten ditu 2016aren eta 2020aren artean, proiektuaren azterketan aurrera egiteko eta obrak lizitatzeko\nArantxa Tapia Ekonomiaren Garapeneko eta Azpiegituretako sailburuak iragarri du Eusko Jaurlaritzak Vitoria-Gasteizen mugikortasun elektrikoko sistema berria eratzeko duen proposamena; horren bidez, tranbiarekiko intermodalitatea ziurtatuko da, informazioaren kudeaketa hobetuko da, CO2ren emisioa murriztuko da eta finantzaketa publikoarekin ordainduko da.\nEkonomiaren Garapen eta Azpiegituran Sailak gaur egun Gasteiz hirian dauden asmoen analisi zehatza egin ondoren, Arantxa Tapiak proposatu du eraginkortasuneko eta jasangarritasuneko hobekuntzak aurkeztea, kontuan hartuta nagusiki bi kontutan izan dutela eragina:\nVitoria-Gasteizen dauden garraiobide guztien bizikidetza hobetzea, erabiltzaileentzako erosotasun gehiagorekin, besteak beste intermodalitateari edo irisgarritasunari dagokionez.\nTeknologia gehiago eta hobeak ematea garraio-sistema osoari; horrela, garraiobide desberdinek beren artean “hitz egin eta elkarri eragingo diete”. Horrek adimena, kalitatea eta segurtasuna ekarriko lieke erabiltzaileei eta garraioaren profesionalei.\nMugikortasun-sistema, zabaldu beharreko eredua\nProiektu honen bidez, proiektu bakarrean batu nahi dira mugikortasun jasangarriaren ikuspuntutik aztertutako aldagai asko, garraioa elektrifikatuz eta aldagai berritzaileak eta goi-mailako teknologiako industria-garapenekoak sartuz. Gainera, helburu gisa planteatzen da proiektu hau proiektu pilotu izan ahal izatea eta beste hiriburu batzuetan ezarri beharreko mugikortasun-eredu.\nTranbiaren osagarri; hura Unibertsitateetara eta Salburuara zabalduko da\nGasteizko BRT/autobus elektrikoaren sistema hiriburuan dauden tranbia-zerbitzuen osagarri da (mugikortasun elektrikoko eta jasangarriko sistema gisa). Aipatu behar da, gainera, azken horiek zabaldu egingo direla legegintzaldi honetan, eta, horretarako, gaur egungo sistema zabaldu egingo dela Unibertsitateetara eta Salburuara.\nGaitasun handiko garraio-sistema denez eta tranbiaren osagarri denez eta, gainera, beste autobus- eta/edo bizikleta-zerbitzu, igogailu eta abar ere behar direnez, ezinbestekoa da garraio-sisteman integratzea eta ahalik eta intermodalitate handiena ziurtatu, bai eta informazioaren kudeaketa egokiena ere.\nGasteizko garraio publikoaren erabiltzaileek funtsezko hobekuntza antzeman behar dute beren mugikortasunean, eta, gainera, kontziente izan behar dute CO2ren emisioen murrizketari eginiko ekarpenaren gainean.\nErakunde-hitzarmena eta adostasun politikoaren bilaketa\nGasteizko BRTrako Udalaren, AFAren eta Eusko Jaurlaritzaren arteko lankidetza-hitzarmenaren bidez aurkeztutako hasierako proiektuek akordio bat inplikatzen dute proiektuaren diseinuan, bai dagokion tarterako, bai beste alderdi batzuetarako, esaterako, finantzaketarako.\nUdal-taldeen artean proiektuaren inguruko zenbait desadostasun ikusi zirenez, berrikusi egin da, ahalik eta lasterren udal-talde politikoen gehiengoarekin adostutako proiektua abian jartzeko.\nMugikortasun elektriko adimentsuko sistema integralaren ezaugarriak\nEusko Jaurlaritzak, Vitoria-Gasteizko udal-talde guztiekin ados jarrita aurrera egitearen aldekoa izanik, proposatu du orain arte BRT izenez ezagutzen izan den proiektua berrikustea, eta esentziari eta alderdi esanguratsuenei eustea:\n- BRT erako sistema bat sartzea, ahalik eta jende gehiena garraio publikora erakarriko duena.\n- Zirkulaziorako, autobus-erreia erabiliko da\n- 18 metroko autobus elektrikoak erabiliko dira, gaur egungo linearen eskaria betetzeko eta bidaiari gehiagoren garraio-eskariari eraginkortasunez eta arintasunez erantzungo zaio.\n- Linearen amaierako/hasierako geltokian birkarga azkarreko sistema sartuko da, jardunaldi-funtzionamendu osoa ziurtatzeko. Irispide luzeko birkarga kotxe-tokietan egingo da, jardunaldia amaitzean.\n- Geltokiak tranbiaren geltokien antzekoak izango dira; irisgarritasuna bermatuko da eta geltokian baliogabetuko da, azkartasuna eta geltokietan autobusa itxaroten ahalik eta denbora laburrena ematen dela ziurtatzeko.\n- Lehentasuna izango dute semaforoek eta kudeaketako sistema adimenduna egongo da tarte osoan, udal-mailan hartutako erabakiei jarraikiz.\nBirkarga kotxe-tokietan eta finantzaketa erabat publikoa\nGainera, Eusko Jaurlaritzak aurkeztutako proposamenean, proiektuaren barruan kotxe-tokietan elektrifikatzeko eta birkargatzeko alderdia jasotzen da, bai eta finantzaketa % 100ean publikoa izatea ere (65/35 tranbian bezala). Europako finantzaketarik egonez gero, hasieran proposatutakoaren bestelako programan izango da, eta horrek ezingo du mugatu, sailburuak esan bezala, obrak hastea eta proiektua abiaraztea.\nAzterketetarako eta obren lizitaziorako finantzaketa\nMugikortasun-proiektuaren finantzaketa dela eta, Eusko Jaurlaritzak Vitoria-Gasteizko Udalarekin eta Arabako Foru Aldundiaren batera finantzaketarako erakunde-hitzarmen berria lantzeko beharra adierazi du.\nHitzarmen hori oinarria izango litzateke geroko eraikuntza-proiektuaren baldintza-agiria eta obra-lizitazioaren lehiaketaren deialdia idazteko.\nNolanahi ere, Eusko Jaurlaritzak planteatzen duen mugikortasun-ereduaren bidez, epeak berreskuratuko lirateke obra izapidetzeko eta gauzatzeko prozesuan.\nProiektuaren lehen fasearen kostua 16 M euroan aurreikusten da. Ekarpenak honela ezarriko lirateke: % 65 gobernuaren kargura eta % 35 udalaren eta AFAren artean.\nHori dela eta, Ekonomiaren Garapen eta Azpiegitura Sailak 10 M euroko partida aurreikusten du, 2018aren eta 2020aren artean jasotako aurrekontu-konpromisoekin, bai eta 2016an aurreikusitako 500.000 euro ere, Udalarekin eta Arabako Foru Aldundiarekin batera eginiko Azterketetarako erakundearteko Hitzarmeneko azterlanak egiteko.\nJavier Mardones G-M\nActualmente el ramal Sur del tranvía sigue retrasado, argumentando motivos técnicos sin entrar en más detalle. Es un proyecto imprescindible para la conectividad del los barrios y las Universidades con el resto de la ciudad y así además, superar la trinchera que supone el ferrocarril actual. Esperamos que se licite en breve.\nY sobre el pozo Armentia 2 en Subijana que se ha dicho?\ncomparecencia_01.jpg 2 MB (jpg)\ncomparecencia_02.jpg 1 MB (jpg)\ncomision_deconomico.jpg 1 MB (jpg)\nGasteizko, Bilboko eta Irungo Ertzaintzako 30 patruilak 12 grabazio-orduko lehenengo kamera pertsonalak integratuko dituzte euren uniformeetan\nLehendakaria MUBIL Mugikortasun Berriaren Zentroaren irekiera-ekitaldian izan da\n“Efizientzia eta Sostenigarritasun energetikoa. Euskal industriaren erronka” jardunaldia


Home / Proiektu edo zerbitzua / Tknimeal\nUrtean 40 milioi tona elikagai kontsumitzen dira munduan. Aurreikuspenen arabera, kantitate hori bikoiztu egingo da 2050. urterako. FAO, Elikadura eta Nekazaritzarako Nazio Batuen Erakundearen datuen arabera (2011-2015), munduan elikakate osoan zehar galtzen diren materialak (azpiproduktuak) 7.354 milioi tona dira urtean, eta horietatik 4.980 milioi nekazaritzako elikagaien industriako azpiproduktuei dagozkie.\nTknimeal proiektuan proteina, mantenugai, aroma eta abarretan aberatsak diren elikagaigintzako azpiproduktuen ahalmena baliatzen dugu elikadura-osagaien, pentsuen eta ongarrien merkaturako baliozko produktu berriak egiteko, errekuntza pultsatzailearen teknologian oinarritutako lehortze-prozesu berritzailea erabilita.\nNekazaritzako elikagaiak jatorri dituzten azpiproduktuek ingurumen-arazoa, logistikakoa eta kudeaketa-gastuak sortzen dizkie enpresei. Tknimeal proiektuan, alabaina, oso garbi daukagu lehengai-iturri aberatsa direla, transformatu eta baliozko produktu berriak egiteko eta, horrela, sektorean negozio-aukera interesgarriak sortzeko.


Literatura Astea: 7 bekatu nagusiak Sustatu.eus - Teknologia albisteak\n2006-03-13 : 13:03\n20an, astelehena.Kirmen Uribe: inbidia. HUHEZIn, arratsaldeko 19:00etan.\nZergatik 7 bekatu nagusiak\nGuri berez ez zitzaigun bekatuaren gaia sekula otuko dio Arantza Ozaeta Literatura Asteko antolatzaile nagusiak--, idazle famatu batek aipatu izan ez baligu: Javier Revertek. Iaz deitu genion Reverteri, izan ere bidaia jorratzen baikenuen literatura astean, eta nahi genuen Manu Leginetxe bertaratu, bidaiari eta idazle handia; baina hark ezetz esan eta bere laguna Reverteren telefonoa eman. Deitu Javier Reverteri, eta hark ezetz, bidaiaz ez zuela hitz egin nahi, nekatuxe zegoela bidaiaz horrenbeste jardun beharraz; berak benetan nahi zuena zera zela: bekatuari buruz berba egitea. Eta guk, zur eta lur, ideia hartu eta aurtengo gorde: 7 bekatu nagusiak.\nBekatu nagusiok Tomas Akinokoak zerrendatu zituen, eta Ertaroan jada hedatu ziren 7 zenbakiarekin (nahiz eta zenbait egilek 8 erabili). Gaur egun hurrenkera honetan zerrendatzen dira bekatuok: handiustea, kodizia, haragikeria, ira, jatunkeria, inbidia eta nagikeria. Bekatu nagusiok beste bekatu askoren iturburu direlako izendatzen dira nagusi. Dirudienez, bekatu nagusiak pasio edo desio gehiegizko eta suntsitzaileak dira. Eta bekatuotan desiratzen dena (edo baztertzen) dena zerbait materiala edo espirituala izan daiteke, erreala edo imajinarioa.


«Filtrorik gabekoa egiten saiatu naiz» | «Filtrorik gabekoa egiten saiatu naiz» – iparraldekohitza\nLehen bakarkako lana kaleratu du, ‘bH036-LP’; hastetik buru hark pentsatua, hitzetatik instrumentu guztietara. Ahotsari garrantzi berezia eman dio, baina rockaren «deabruak» ez ditu nehoiz urrun.\nHori da. Ez nuen nahi erori sedukzio inkontziente horretan. Zure kantu bat entzunarazten duzularik parekoari so zaudela, imintzioka ikusten duzula, pentsatzen hasten zara agian zati hori ez dela ongi egina, eta aldatuko duzula. Horregatik, diskoa inork ez du entzun bururatu arte, salbu parte hartu dutenek. Cedric Lepine baterian, Txap [Karlos Osinaga] grabatzen eta Alain [Brunet] nahasten. Eta pasaia batzuk grabatzera etorri ziren Nico [Perret tronboi jotzailea] eta Jeremie [Garat txelo jolea]. Baina beste inori ez nion entzunarazi, ez eta lagun hurbilei ere, ez eta Willis Drummondekoei ere.\nErruduntasunaren ideia agertzen da Distortsioen munduan kantuan, adibidez. Diskoaren motor bat izan dela dirudi.\nBaionan ziren 63 CRS Frantziako Calais herrira bidali dituzte


Donostiako Berritzegunea: IK-KI Symposium - Donostian.\n2013(e)ko uztailakren 11(a)\nIK-KI Symposium - Donostian.\nEkainaren 27 eta 28an, 2. symposium Ikasketa kooperatiboei buruz egin da Donostian, Magisteritza eskolan. Ekitaldi honetarako Blog bat sortu egin zen eta bertan bai programa eta eginiko jarduerak ikus daitezke. Bertan ere eskigita daude symposum honen tailerren eta komunikazioen bideoak eta aurkezpenak.\nSymposium honen blogaren helbidea: http://aprendizajecooperativo2simposio.blogspot.com.es/\nGaiak: Ikaskuntza Kooperatiboa


Doneztebeko San Miguel Ikastetxe Publikoko eta Mendaur institutuko atezain eta zerbitzu anitzetako langile izateko deialdia argitaratzen da. - Ayuntamiento de Doneztebe / Santesteban - Doneztebeko Udala HOME\nDoneztebeko San Miguel Ikastetxe Publikoko eta Mendaur institutuko atezain eta zerbitzu anitzetako langile izateko deialdia argitaratzen da.\nDoneztebeko San Miguel Ikastetxe Publikoko eta Mendaur institutuko atezain eta zerbitzu anitzetako langile izateko deialdia argitaratzen da. Lanpostua aldi baterako izanen da eta administrazio araubidekoa eta euskararen jakintza behar da. Hautagaien zerrenda bat osatuko da Doneztebeko Udalak izan ditzakeen beharrak asetzeko.\nEsteka honetan: OINARRIAK, I eta II ERANSKINAK.


Familiartean egiteko moduko esperimentuekin egutegia prestatu du Elhuyarrek - etakitto.eus\nFamiliartean egiteko moduko esperimentuekin egutegia prestatu du Elhuyarrek\n0 Berriak, Gaztekitto, Hezkuntza\nCOVID-19aren eraginez etxean isolamenduan egoteko egunak arintzeko asmoz eta, bide batez, zientziaren inguruko kontzeptu desberdinak familiartean ikasteko aukera emateko, Elhuyarrek #NikEtxeanEsperimentuak egutegia sortu du.\nEgutegi horretan proposatzen dituzten esperimentuak normalean etxean izaten ditugun material eta tresnekin etxean egiteko modukoak dira.\nApirileko egun bakoitzerako bi esperimentu proposatzen dira: bata (H) haurrei zuzenduta dago eta bigarrena, berriz, gazteei (G) zuzendutako proposamena da. Esperimentu bakoitzari dagokion estekan sakatuz, esperimentua egiteko argibide guztiak dituen dokumentua zabaltzen da.\nGainera, lortutako emaitzak erakusteko, bideoak eta iradokizunak sare sozialetara igotzera animatu nahi dute jendea, #NikEtxeanEsperimentuak traola erabilita.\nGainera, laster zuzeneko saioak eskaintzen hasiko dira, https://jitsi.eus/bizilabe helbidean.\n« Zein dira Hego Euskal Herrian geldituko ez diren “lehentasunezko” jarduerak? Koarentena egunak arindu eta alaitzeko hamaika proposamen »


Pribatutasuna - Errenteria Ingurumena\nArgitaratua: 07 April 2014\nwww.errenteria.net domeinurako bisita era anonimoan egiten da. Bakarrik zerbitzu batzuetara iristeko eman behar dituzte erabiltzaileek datu pertsonalak, kudeaketa edo izapidetze berezia eskatzen dutenetara heltzeko.\nDirelako datuok Errenteriako Udalak informatizaturik dituen fitxategietara bilduko ditu eta abenduaren 13ko 15/1.999 Lege Organikoan, Izaera Pertsonaleko Datuak Babestekoa, eta haiekin zerikusia duten xedapenetan ezarritakoaren arabera tratatuko ditu, eta halaber herri administrazioei aplikatzekoak zaizkien gainerako Arautegiaren arabera (biztanleen Erroldari dagozkionak, etab.)\nErrenteriako Udalak fitxategi informatizatuetan jasoak dituen datu pertsonalen jabeek honako eskubide hauek dituzte:\nDatu base horrekin Errenteriako Udalak zein helburu lortu nahi dituen jakiteko.\nIzaera pertsonaleko datuei buruz Errenteriako Udalak konpromisoa hartzen du sekretutasuna gordetzeko eta asmoa azaltzen du haien segurtasuna bermatzeko hartu behar diren neurriak hartzeko eta haien aldatze, galtze edo baimenik gabeko sarbideak galarazteko, teknologiaren eta pilaturiko datuen izaera aintzat harturik haiek izan ditzaketen arriskuak naturari egoztekoak izan edo gizakiari.\nErrenteriako Udalak ez ditu salduko, ez alokatuko edo hirugarren pertsonen esku utziko web orriaren bisitariek emandako datu pertsonalak.\nErrenteriako Udalak informazio hau erabili ahal izango du argitalpenak, harpidetzak edo beste era bateko gutunak eta e-mailak edo mezu elektronikoak bidaltzeko erakunde, zerbitzu eta jarduera publikoei buruzko informazioa denean.


Ramon Labayen hil da | Donostiako ospitalean zendu da Labayen\n85 urte zituela\nRamon Labayen hil da, euskal politika eta kulturaren bidegilea\nDonostiako alkate ohi eta Kultura sailburu izandakoa Donostiako Ospitalean hil da, goizaldean. Kulturgintzan arrasto sakona utzi du; besteak beste, EiTB, HABE edota EOSen sorreran parte hartu zuen.\nRamon Labayen Kultura arloko lehen sailburua hil da\nRamon Labayen, politikari eta kulturzale sutsua\nDonostiako alkate izatea, Ramon Labayenen titulurik kuttunena\nLabayen EITBren, Euskadiko Orkestraren eta HABEren sortzailea izan zen\nRamon Labayen jeltzale eta euskaltzalea hil da larunbat goizaldean Donostiako Ospitalean, 85 urte zituela, gaixoaldi baten ostean.\nLabayenek politika munduan ere arrastoa utzi du; izan ere, Eusko Jaurlaritzako Kultura sailburua izan zen 1980 eta 1983 urteen artean, eta baita Donostiako alkate ere 1983tik 1987ra bitartean. Garai horretan berak jarri zituen martxan Euskal Telebista, Euskadi Irratia, HABE eta Euskadiko Orkestra Sinfonikoa.\nHileta-elizkizuna astelehenean egingo dute Tolosan, eta haren gorpua Polloeko hilerrian lurperatuko dute. Bien bitartean, gorpua Zorroagako tanatorioan egongo da.\nAndoni Ortuzar EBBren presidentearen esanetan, "euskal kulturaren eta nazionalismoaren ekintzailea zen, baina izaera kosmopolita batekin. Gure jakintsuetako bat joan zaigu", adierazi du.\nRadio Euskadin, Joseba Egibarrek gogora ekarri du Labayen EAJren afiliatu "oso aktiboa" zela eta, sailburu izan zen garaian EiTBren sustatzailea izana nabarmendu du. Egibarren hitzetan, Labayenekin hitz egiten zuen bakoitzean irakatsiren bat jasotzen zuen.\nDani Maeztu EH Bilduko legebiltzarkideak ere samina adierazi du Labayenen heriotzagatik, eta utzitako ondarea agerikoa dela nabarmendu du.\nJose Antonio Pastor PSE-EEk Legebiltzarrean duen bozeramailearen ustez, "Labayen Euskadiren historiaren ete EiTBren parte izan da", hori dela eta, euskal sozialisten esker ona adierazi dio.\nBorja Semper PPren Legebiltzarreko bozeramaileak elkartasuna helarazi die Labayenen senideei eta EAJri. Halaber, "gaur egungo Euskadi izatea lortzen lagundu duten, eta Labayenek ordezkatzen dituen, pertsonen ibilbidea" goraipatu du.\nEiTBk atsekabea agertu du\nPrentsa ohar baten bidez, EiTBk atsekabea agertu du eta Labayenen familiari eta hurbilekoei dolumina adierazi die. Halaber, "Labayenek kulturaren eta euskararen alde egindako lan zabalarengatik" goraipamena agertu du komunikazio taldeak.\nRamon Labaien Sansinenea Tolosan jaio zen 1928ko abuztuaren 31an. Haren aita, Antonio Maria Labayen idazle eta politikaria Tolosako alkatea zen eta 1936an Espainiako Gerra Zibila hasi zenean, Labayen familiak alde egin behar izan zuen, hasieran Zarautzera, gero Oñatira, eta geroago Iparraldera.\nBederatzi urte egin zituzten han, eta Ramon Labaienek bertako ikastetxeetan ikasi zuen. Bueltan, jesuitekin egin zuen batxillergoa Donostian.\nKimikan lizentziatu zen Madrilen, baina historia kontuek gehiago erakarri izan zuten eta Euskal Herriko historian aditua zen, hain zuzen ere, gai honi buruz zabalkuntza lan handia egin zuen.\nPolitikagintzan, Donostiako alkateorde izan zen 1978tik 1983ra bitartean eta urte hartan Donostiako alkate hautatu zuten eta kargu horretan egon zen 1987 urtera arte. Eusko Jaurlaritzan ere aritu zen, eta lehen Kultura sailburua izan zen 1980-83 urtetan, eta berak jarri zituen martxan ETB, Euskadi Irratia, HABE, edota Euskadiko Orkestra Sinfonikoa.\nBestalde, Ertzaintzaren uniformearen diseinuan parte hartu zuen.


Europako maskaradei buruzko lana ikusgai da Bilboko Euskal Museoan — dantzan.eus\nHemen zaude: Hasiera › Hemeroteka › Europako maskaradei buruzko lana ikusgai da Bilboko Euskal Museoan\nEuropako maskaradei buruzko lana ikusgai da Bilboko Euskal Museoan\nBilboko Euskal Museoak bihar aurkeztuko du Charles Freger argazkilari frantsesak Europako maskaradei buruz egin duen lana. Erakusketa berri hau Dichroma-Photographyren eskutik eta Inauteria Europako Erregea proiektuaren barne kokatzen da.\nFregerrek hautatutako 60 argazki ikusgarrien bitartez, wilder mann basapiztiaren itxurako gizonaren ideiaz jabetuko dira bisitariak eta, era berean, Europako hainbat herrialdetako inauterietan izan ohi duen errepresentazioa ezagutuko dute, museo bilbotarreko arduradunei jarraiki. Erakusketaren inaugurazioa bihar izango da, ilun-tzeko 19:30etan. Museoan izango dira Gonzalo Olabarria, Bizkaiko Foru Aldundiko Kultura zuzendaria, Iñaki Lopez de Agileta, Bilboko Udaleko Kultura zuzendaria, Amaia Basterretxea, Bilboko Euskal Museoaren zuzendaria, Boris Izaguirre telebistako aurkezle eta idazle, baita Charles Freger bera ere.\nHalaber, Altsasuko Inauteriak kolektiboa ere egongo da, Charles Fregerren argazki-erreportajean parte hartu zuten sei pertsonaiarekin: Estandartea, Momotxorroa, Juantranposo, Maskarita, Akerra eta Sorgina. Eurekin batera, Mececerreyesko (Burgos) inauteriko ordezkariak ere izango dira.\nIrudi batzuetan, protagonista nagusiak larruak izango dira; beste batzuetan, aldiz, adarrak edo lastoa, beti direlako naturako eta inguruko elementuak; baina pertsonaiak koloretsuak zein ilunak izan, beti dira beldurgarriak. Horretarako, adarrak, zintzarriak edo mozorroak erabiltzen dituzte, eta modu erritmikoan mugitzen dira, batzuetan figura bakarti gisa, eta beste batzuetan taldean.\nCharles Freger (Frantzia, 1975), Arte Ederretan diplomatua da. Gizarte-taldeen adierazpen poetiko eta antropologikoan aritu izan da, eta bere lanek gazte garaikideen itxurari buruzko hausnarketa proposatzen dute. Piece of Cake (www.pocproject.com) sarearen eta POC argitaletxearen sortzailea ere bada.\nKroaziako 'Dondolasi' pertsonaia. (Charles Freger)


Fabrikazio aurreratua, energia eta osasuna/biozientzia arloetan lidertza teknologikoaren bila | MONDRAGON Health\nHasiera » Albisteak » Fabrikazio aurreratua, energia eta osasuna/biozientzia arloetan lidertza teknologikoaren bila\nMondragon Unibertsitateak eta Jakiunde erakundeak “Teknologian eta berrikuntzan Euskal Autonomia Erkidegoaren erronkak” izeneko jardunaldian manifestu bat aurkeztu dute. MUko errektore ohi Javier Retegik irakurri du agiria.\nEuskadi herrialde txikia da eta baliabide mugatuak ditu, baina aspalditik asmatu izan du Zientzia- eta Teknologia-gaiak euskal enpresa-sistemaren beharren arabera lehenesten eta horiekin bat egiten. Egia da Europako eskualde gehienekin alderatuta Euskadik posizionamendu nabarmena duela enpresen arloan eta zientzia eta teknologian, baina liderren trena galtzeko arriskua dago. Euskadik epe luzerako estrategia landu behar du, alderdi sendoak eta itzulkin ekonomiko eta sozialik handiena ahalbidetu dezaketen teknologiak ardatz hartuta. ‘Espezializazio Adimendunaren Estrategia’ edo ‘Research and Innovation Smart Specialisation Strategy (RIS3)’ esaten zaiona, alegia. Euskadiren kasuan, hiru lehentasun estrategiko zehaztu dira: Fabrikazio aurreratua, Energia eta Biozeintziak/Osasuna. Gaur egun, hain zuzen, oinarrizko teknologia batzuk RIS3 estrategiaren hiru lehentasunen garapen-eragile dira: Digitalizazioa, Robotika, Adimen artifiziala, Datuen analisia, Zibersegurtasuna, Gauzen Interneta edota Pertsonen eta makinen arteko elkarreragina. Baina badira beste teknologia batzuk Erronka bakoitzari berariaz dagozkionak, adibidez, potentzia-elektronika eta energia baterietan biltegiratzea –energiaren eta garraioaren sektoreen kasuan–, gehitze-fabrikazioa produkzio-sistema banatuan edo medikuntza prediktiboaren sustatzaile den genomika. Irakur gehiago\nMONDRAGON Taldeko enpresak Arab Health 2019 azokan 26 otsaila, 2019


Cambridge ESOL FAQs | Spain Español\nJarraitu Espainiako ekitaldiak http://www.facebook.com/BritishCouncilEspana http://twitter.com/#!/esBritish flickr youtube vimeo Cambridge ESOL - FAQs Q1.Baldintza berezirik ba al duzue urritasuna duten hautagaientzat? Bai: eta oso pozik moldatuko gara ikaslearen beharretara. Mesedez, esaguzu zein den gertuen duzun zentro aztertzailea eta:\negin nahi duzun azterketa aukeratutako eguna eta tokia Azterketa batzuk, braillen, letra handiz eta audio formatu berezian egiteko prestaturik daude. Dislexia eta ikasketarako beste zailtasun batzuk dituzten hautagaientzako zerbitzuak ere baditugu.\nQ2.Zein da azterketarako edo probarako prestatzeko erarik hoberena? Beste ezer baino lehen: ez itxaron azterketa aurreko gauera arte ikasten hasteko. Oso garrantzitsua da zure ikasketak ongi planifikatzea, azterketaren formatua eta bertan izango dituzun ariketen maila ezagunak egiten zaizkizula bermatuz. Azterketarako teknikak ikastea eta epeetara ohitzea oso lagungarria da, eta horretarako aurreko azterketak egitea da hoberena. Informazio gehiago aurkituko duzu web honetako Cambridge ESOL azterketa bakoitzerako “prestakuntza” orrian.\nQ3.Noiz lortuko ditut nire emaitzak? Emaitzak, azterketa egin eta zortzi aste ingurura egongo dira prest. Hamar aste igaro ondoren zure emaitzak jaso ez badituzu, jar zaitez harremanetan British Council-aren zure zentroarekin:\nZure hizkuntza zentroaren edo ikastetxearen bitartez matrikulatu baldin bazara, ziurtagiriak bertara bidaliko dira. Hautagai pribatu gisa matrikulatu bazara, matrikula egiteko orduan eman zenuen helbidera bidaliko dizkizugu. Q4.Zer gertatzen da nire emaitzekin ados ez banago? Zure azterketa, gutxienez bi aztertzaile profesional independentek zuzentzen dute, eta kasu batzuetan baita lauk ere. Hala ere, zure iritziz arazoren bat egon baldin bada, kontsulta ezazu zure irakaslearekin. Hala ere, zure notarekin ados egon gabe jarraitzen baduzu, jar zaitez harremanetan British Council-aren zure zentro aztertzailearekin: bertan azalduko dizute zer egin dezakezun.\nMesedez, izan kontuan epaimahai aztertzaileak berrikuspena egitea bidezkoa den ala ez erabakitzeko aukera duela.\nQ5.Zein maila ziurtatzen du nire azterketak? Emaitzen txosten bat jasoko duzu. Bertan, honako datu hauek jasoko dira: Zure azken nota: azterketa gainditu duzula adierazten duten notak A, B edo C dira; D-k, ez duzula gainditu baina gertu ibili zarela adierazten du, eta E-k ez duzula gainditu. Azterketaren emaitzak erakusten dituen grafiko bat\nZure emaitzen nota 100ean oinarrituz Zure ziurtagiriak honako informazio hau izango du:\nZure UK National Qualifications Framework maila Zure Europar Kontseiluko (CEF) maila eta hizkuntzaren ezagupen maila, eta azalpen bat, maila horrek zer esan nahi duen adieraziz.\nQ6.Zenbat denborarako balio du nire ziurtagiriak? Cambridge ESOL-eko ziurtagiri batek ez du baliorik galtzen, izan ere, bertan adierazten den gauza bakarra, azterketa egin zenuen garaian zeneukan ingeles maila baita. Gero, erakunde akademikoek, elkarte profesionalek eta enpresariek, ESOL-eko ziurtagiri baten balioak irauten duen denborari buruzko beraien irizpideak izango dituzte. Duela hamar urte lortutako ziurtagiri batek ez du zure gaur egungo ingeles mailari buruz askorik adierazten! Orokorrean, ez da posible ziurtagiri baten balioa bi urte baino gehiagoz bermatzea; litekeena da beste ESOL azterketa bat egin behar izatea denbora hori igaro ondoren, zure ingeles maila erakusteko. Q7.Zer gertatzen da nire azterketa baliogabetu behar baldin badut? Cambridge ESOL-eko azterketa bakoitzak baliogabetze epealdi jakin bat du. Osasun arazoen ondoriozko diru itzulketak edozein unetan onartzen dira, sendagilearen ziurtagiri bat aurkezten baduzu. Zure eskaria onartzen bada, British Council-ek tasa osoa itzuliko dizu, administrazio kargu bat izan ezik. Jar zaitez harremanetan British Council-aren zure zentro aztertzailearekin, informazio gehiago jasotzeko.\nOhiko galderak/zalantzak Certificate Advanced English (CAE)


barren.eus - Udalaren 2020ko egutegia Herritarren Arreta Zerbitzuan eskuratu daiteke\nUdalaren 2020ko egutegia Herritarren Arreta Zerbitzuan eskuratu daiteke\nArgitaratua: 2019-12-04 19:53\nUdaleko Euskara Sailak gaur aurkeztu du 2020ko egutegia, eta bihartik aurrera Herritarren Arreta Zerbitzuan eskuratu daiteke, debalde. Aurtengo gaia “Kirola Elgoibarren” izan da.\nGuztira 28 herritarrek parte hartu dute, eta 112 argazki aurkeztu dituzte lehiaketara. Udaleko eta Ongarri argazkilari elkarteko ordezkariez gain, Udal Kirol Patronatuko ordezkariek eta Maite Maiora korrikalariak osatu dute epaimahaia, eta 13 argazki aukeratu dituzte. Hauek dira saridunak: Julen Ansola Irureta (3 argazki saritu), Gurutze Ariznabarreta Acha, Iñaki Aragon Perez (2 argazki saritu), Maite Loiola Zelaia, Alberto Fernandez Picon, Oier Ramos Miguel, Jabi Leon Casado, eta Asier Orbea Ostolaza (2 argazki saritu). Egutegi txikirako argazki saritua, berriz, Jose Ramon Cabrera Cid izan da.\n• Marrazki lehiaketako irabazleak\nArgazkiekin batera, Herri Eskolako eta Elgoibar Ikastolako LH5eko ikasleen marrazkiak ere ageri dira. 135 ikaslek parte hartu dute, eta epaimahaia Udaleko ordezkariek eta Gemma Monreal margolariak osatu dute. Saridunak ondorengoak izan dira: Yerai Tavares Teixeira, Iago Fernández Juaristi, Nahia Álvarez Ávila, Olatz Garate Osoro, Laura González Jurado, Manar Ahdadou Ahyayouch, June Mosquera Arenas, Sare Azpiazu de la Arada, Gorka Sota Rodríguez, Luken Arriola Alberdi, Elene Fernández Garate eta Josu Bastida Diez. Sarituek gaur jaso dute saria Aita Agirre kulturgneko Areto Nagusian egin duten sari banaketa ekitaldian.\nUdalak 7.000 egutegi txiki kaleratu ditu eta herri osoko postontzietan banatuko ditu; egutegi handiak (3.500 ale), aldiz, HAZen (Santa Ana 2) eskuratu ahal izango dira eguen honetatik aurrera. Datorren urteko lehiaketarako gaia berdintasuna izango dela akinarazi dute.\nHona hemen 2020ko Elgoibarko Egutegia -PDF-\nHona hemen 2020ko egutegi txikia -PDF-


Eusko Ikaskuntza euskaraz lasai aritzeko arigunea\n"Gehiago, gehiagorekin, gehiagotan" lelopean, erakunde gisa parte hartuko du 2020ko Euskaraldian.\n2018ko lehen edizioa 11 egunetan burutu bazen, aurtengoa 15 egunetan luzatuko da: azaroaren 20tik abenduaren 4ra bitartean.\nEuskaraldiaren lehen edizioan banakako harremanak izan ziren protagonistak, bigarren edizio honetan, ordea, ariketa kolektiboa bultzatuko da. Horretarako entitateei (erakunde publikoak, gizarte eragileak, enpresak, kooperatibak, kultur eta kirol elkarteak,…) ariketa honetan parte hartzera animatu da. Honetan datza ekitaldiko berrikuntza nagusiena, hizkuntza aldaketa norbanakoek egiteaz gain kolektiboki ere egitea.\nEuskaraldiaren bigarren edizioaren leloak ‘gehiago, gehiagorekin, gehiagotan’, ariketaren asmo hirukoitza adierazten du, entitate barruan edo entitateak herritarrekin duen harremanean, euskaraz hitz egiteko aukera bermatu nahi du. Entitateko langile, bazkide edota kideen hizkuntza praktika berriak emateko, entitateek euskaraz lasai aritzeko guneak ‘ariguneak’ identifikatu eta sortu behar izan dituzte. Euskaraldiko antolatzaileek aditzera eman dutenez, Euskal Herri osoan guztira 25.000 arigune identifikatu dira: 6.737 entitatek dituzten 8.174 egoitzetan sortu dituzte arigune horiek guztiak.\nEusko Ikaskuntzak ere, entitate bezala, bere ariguneak sortu ditu; Euskal Herriko bost hiriburuetan kokatuta dauden bulego nagusi bakoitzean barne-ariguneak eta kanpo-ariguneak identifikatuz. Gune hauetan, Eusko Ikaskuntzako taldeko kideek ahobizi eta belarriprest modura jardungo dute eta, ariketa sozial honi esker, gure hizkuntza ohituretan sakonduko da.\nCOVID-19aren ondorioz, elkarrekin harremanak izateko moduak aldatzen ari dira eta horrek eragina badu hizkuntzaren erabileran. Euskaraldiak, Korrika bezala, euskararen erabilera bultzatzen du eta hizkuntza ohituretan konplizitatea ere sortzen du. Eusko Ikaskuntzak, bazkide zein kideei, Euskaraldian herritar gisa parte hartzea animatu nahi ditu.\nAzaroaren 24ra arte izena emateko aukera dago. Ahobizi edo belarriprest izatera anima zaitez! "Portaeran dago gakoa, eta ez euskaraz hitz egiteko gaitasunean".


Bi aurpegi - Beldur barik\nLanean aritzen naizen haurren artean badut koloreak maite dituen bat, Uxue, berezietan bereziena. Arkatz more batekin gerturatu zitzaidan lehengo batean eta “begira, zure begiaren kolore berdina!” Aurrekoan eman zenidan kolpeaz jabetu zen, auzo guztiaren pare. “Emakumeon kolorea da morea, polita.” Pentsakor geratu zen neskatxa.\nEtxera heldu bezain laster, neka-neka egina nagoen arren, afaria prestatzen hasiko naiz, zuregatik eta zuretzat. Ez dakit zein aurpegirekin sartuko zaren gaur etxean, aurpegi madarikatuak. Uxuek behin bi buruko dragoi bat margotu zidan “ buru hau zintzoa da eta beste hau, maltzurra.” Txina bezalako leku urrunetan soilik existitzen direla sinestarazi nahi izan zidan, baina bada ezpada kontuz ibiltzeko esan nion, hona irits zitezkeela eta.\nUxuek esango luken legez “buru onarekin” zatoz etxera, zorionez. Aspaldi eman gabeko muxu goxo bat ematen didazu masailean, baina hotza sentitzen dut. Afaltzen amaitu eta lasai ohera joateko esaten didazu, zuk egingo duzula harrikoa. Sinesten dut. Hemendik hamar minutura buru txarra zutaz jabetu eta nahi bezala mendera zaitzakeela sinesten dudan moduan. Zuk esan bezala ohera joan naiz eta etorri zarenean izarapean jolastu dugu maitasunez, eta ez beste batzuetan bezala. Barkamena eskatu didazu amaitutakoan, baietz egin dizut buruaz baina badakit edozein mementotan kontrola gal dezakezula.\nGoizeko zazpiak, iratzargailuak jo du eta jada ez zaude nire alboan. Banengoen bada ni, onegia ez ote zen luze irauteko. Lanera abiatu naiz eta Uxuek izarrez beteriko orri batekin harritu nau goizean goizetik, morez margoturiko izarrak. Bart gauekoez oroitu naiz. Bihotzez marrazten du Uxuek, bihotzetik ateratako hitzak kolore bihurtzen ditu hatzetara doazen heinean, berezitasun puntu batekin – eta ez adimen urriz –.\nEgunak daramatzat egutegiko egunak ixa gorri batez markatzen eta medikuarenera joatea erabaki dut. Zoriondu egin nau, ama izango naiz. Jolas garaian erori eta belauna urratu du Uxuek. “Ez dut negarrik egingo, moretu egingo zait eta emakumeon kolorea eramango dut belaunean, zuk begian zenuen bezala.” Irri egin dut, hain da polita zapore garratz batetatik gozo bat ateratzen jakitea. Etxera heldu naiz zuri notizia emateko asmotan. Sentimendu batzuk ikusi ditut islatuta paper zati batean, bihotzetik behatzetarako bidean hitz bihurtuak. Ezin izan diot negarrari eutsi, bazoazela betirako.\nZure zati bat zerura, bestea infernura.\nNegar egin dut, gogotik. Baina askatasun puntu bat ere nabari dut barnean, zertarako esan gezurrik?\nZoragarria da barruan zerbait hazten ari dela sumatzea: nigandik, nigatik eta niretzat bizi den zerbaiti bizitzeko aukera ematea. Badakit neska bat izango dela, uneoro ematen didan indarra sumatzen dut eta. Egunen batean begietara begiratu eta aita non dagoen galdetuko dit eta harrotasunez kontatuko diot egia. Iraultza jarriko diot izena eta morez margotuko dut bere gela.


01 uztaila, 2017 Motzean 1191\nOhi baino epelago eta lehorrago joan da aurtengo udaberria, Goierrin jasotako datu meteorologikoek erakusten dutenez. Egun beroak izan dira urtaroaren amaierakoak, uda aurreratu egin zela zirudien. Udan euri gehiago espero da.\nEguraldi beroarekin agurtu zen udaberria Goierrin ekainaren 21ean, zeru oskarbiekin eta 30 gradutik gorako tenperaturekin. Atzean geratu zen 92 egun eta gero martxoaren 20an goizeko 11:28ean iritsi zen urtaroa, zeruak urdin eta giroa epel zirela. Aurretik uda osoa dago, irailaren 22ra arte: 93 egun eta 15 ordu iraungo du aurtengoak.\nGoierrin Legazpiko, Zegamako eta Ordiziako Aemet eta Euskalmet estazio meteorologikoetan jasotako datuak kontuan hartuta, ohikoa baino epelagoa eta lehorragoa izan da aurtengo udaberria, orokorrean tenperaturak altuagoak izan direlako eta euri gutxi egin duelako.\nLegazpiko datuak biltzeaz arduratzen den Alonso Francesek azaldu ditu azken udaberri honetako tenperaturen gorabeherak, hilabetez hilabete:?«Martxoa beste urteetan baino piskatxo bat hotzagoa izan da, batez besteko 10,70 gradurekin, baina minimak ez dira 0 gradutik jaitsi garai horri dagokion moduan». Apirileko batez bestekoa altuagoa izan da, 11,28 gradukoa, eta ez da 0 azpiko tenperaturarik neurtu. ?Bitxikeria bat ere aipatu du minimei dagokienez:?«Kuriosoa izan da martxoan, apirilean eta maiatzean minimoa gradu 1ekoa izatea». Maiatza eta ekaina, aldiz, «beroagoak izan dira, beste urteetakoak baina berotsuagoak». Izan ere, maiatzean 30 graduak pare bat egunetan gainditu ziren, eta ekainean, uda hasi aurretik, bost egunetan. Irakurketa hauek guztiak Ordiziako eta Zegamako estazioetara ere estrapolatu daitezke, antzeko neurketak egin direlako hiru puntuetan.\nUdaberriaren azken egunak izan dira urtaro osoko beroenak, eta uda-udakoak gainera:?ekainaren 19an neurtu ziren maximoak:?34,6 eta 37,2 gradu artekoak.\nTenperatura altuekin lotuta joan da euri eskasia udaberri honetan. «2012tik ez zuen hain euri gutxi egiten», dio Frances legazpiarrak. Martxoan eta apirilean izan da nabarmenena joera hori, batez bestekoa baino euri gutxiago egin duelako;?100 litrotik gora jaso ohi izan dira bai martxoan eta baita apirilean ere, eta aurten 73 litro izan da bi hilabete horietako neurketarik altuena, Zegaman. Maiatzean, Francesek azaldu duenez, «azkenengo hiru urteetan bezala, 60-70 litro inguru euri egin du eta uda hasi aurreko ekaina ere lehorra joan da». Oso egun gutxitan egin du, gainera, euria udaberri osoan.\nDena den, Francesek gogoratu du urteko batez bestekoa 1.500 litrokoa izaten dela Goierri aldean azken aldian. «Aurten 650 litro bakarrik egin ditu negua eta udaberria zenbatuta, 2011n eta 2012an bezala;?urte haien amaieran 1.200-1.300 litro inguru jaso ziren».\nAurten iritsiko al da 1.500 litroko markara? Iaz, udaberria amaitzerako 1.000 litro euri zenbatuta zeuden dagoeneko.\nUdan euria etorriko da\nAurtengo udaberria joan da, eta uda bertan da. Ekainaren 21ean iritsi zen urtaro hori, 06:24an , eta irailaren 22an\nAurtengo udako lehen egunak ere oso beroak izan dira, baina ez omen dira horrelako asko izango aurrerantzean, eta euri gehiago egingo duelakoan daude pronostikoak. Horrela uste du, behintzat, Francesek:?«Nik espero dut udan euri gehiago izatea, udaberria suabea eduki dugulako;?tenperatura aldetik, udaberrian baino hobeagoak, baina ez hain beroak, suabeagoak, hau da,30 gradutik gorakoak ez hainbeste».\n« 243. zenbakia [pdf]\nZaldibiako 20. Gazte Festako telebista saio berezia »


Abuztuaren 17an Zodiac - Astrology Zodiac Signs - Leo\nAbuztuaren 17an Zodiac\n08/17 urtebetetzea - Zodiako informazioa x\nEGUZKIA - URANO - (Pluton) - MARS\nAbuztuaren 17an jaiotakoen adierazpen moduak dira planeta ilara nagusi honen atzean ezkutatzen den gai ikusezina. Haien izaera bere bizitzan jendeak 'arrunt' gisa hautematen duenaren desberdina da, eta pertsona bitxi askorekin konektatu nahi dute beren muina beti aitortu ez den tokian aurkitzeko. Data honetan estresa eta ilusioa daude eta normalean haien bizitza muturreraino joaten da, haiek beti mantentzen dituen puntu bakarra aurkitzen duten arte eta haien mundua inguruan eraikitzen egonkortasuna lortu arte.\nPertsona horien izaera jatorrena da sortzea, artistikoki adieraztea eta harekin egoteko bikotea aurkitzea. Guztiek ikus dezaketen askatasun beharraz eta itxura biziaz aparte, arima oreka ezin hobean dagoen norbaitekin partekatu eta bizitzaz gozatu nahi dute irribarrea eragin eta tximeleta horiek sabelean esnarazten dituzten harremanen bidez.\nAbuztuaren 17an jauzi baten aurreko bi urteetan jaiotako Leo ordezkarien Sabian sinboloa:\nnorekin bateragarriak diren minbizia dutenak\n'Barruko lorpen espiritualean erabat kontzentratuta, Gizon bat gorputz itxura eta garbitasun erabateko utzikeria egoeran eserita dago'\nSabian sinboloa Leo ordezkarientzat abuztuaren 17an jauzi egin zen urtebete eta urte batean jaio zenean:\n'Gamelu handi bat basamortu zabal eta debekatu bat zeharkatzen ikusten da'\nSinbolo horiek biak lotura ezkutua dute Saturnoren erreinuekin, eta horrek erakusten du egonkortasuna eta erresistentzia lortzeko beharrezkoak diren nortasunaren eta laguntzaren oinarriaren garrantzia. Domina honen bi alderdiek zirkunstantzirik gogorrenetatik igarotzeko ahalmen natural izugarria ematen dute, edo gorputzean, bere beharretan, botererik gabe uzten dute bidean oztopo saihestezinen aurrean.\nAbuztuaren 17an jaiotakoen bizitzaren xedea askatasuna bere osotasunean dela argi dagoen arren, ulertu behar dugu Uranorekin edozein komunikazio gure gorputzetik pasatzen dela, gure oinarria eta gure ahotsa irekita egoteko dugun gaitasuna. Unibertsoa. Bakea topatuko dute gizarte zabalean duten lekua besarkatzen dutenean, eta lotzen dituzten edo bizitzako aukera guztiak zalantzan jartzen dituzten inguruabar horiek guztiak. Nor diren adierazteko dira zalantzarik gabe, beldurrik edo eutsi gabe.\nMaitasun bizitza lehentasunen zerrendan bigarrena dela dirudien arren, bizitza honetan egiten ari diren ahaleginik handiena da. Hala eta guztiz ere, abuztuaren 17an jaiotakoek arazoak dituzte emozioak askatasunez adierazteko, sentsibilitate nahikoa dutenez, ez dirudite erasokorrak edo gehiegi urratuak pertsona batekin lotuta egoteko. Beraien emozioekin eta beraien sentikorrena eta sentikorrena lotura aurkitu behar dute, beste pertsona batengana hurbiltzeko nahikoa intimitate eta sakontasunez harremana bizirik mantentzeko eta sorpresa positiboez betea izateko.\nHaien askatasuna behar dute eta lagun on bat behar dute bikotekiderik intimoena izateko. Buru egiturarekin, ez dira inoiz konformatuko erakarpen fisikoan soilik oinarritutako harremanarekin, baina lotura horiei eutsi diezaiekete benetan egon nahi duten norbait aurkitu arte. Komunikatzeko askatasuna eman eta bere burua ahultasunez erakutsi bezain laster, benetan nor diren ikusteko eta hazteko askatasuna ematen dien norbait topatuko dute. Ordura arte, harremanik bizienak errepidean seinale gisa balio zezaketen beren barne mundura eramateko.\nAbuztuaren 17an jaiotako Leo berritzailea, kementsua eta gizatiarra da. Pertsonekin, sareekin eta teknologia modernoekin edo sozialki nolabait onartezinak diren bizitzako arloekin lan egingo dute. Ikuspegi positiboa duten astrologoak bilakatzen dira, gure argia zaintzen duten ingeniariak, kausa altuagoko programatzaileak eta beste batzuekin Leo batetik normalean aurreikusten duguna baino plano altuagoan konektatzen direnak.\nMarialite oso kristal aukera ona da abuztuaren 17an jaiotakoentzat. Bere bizitzan garbitasunaren bidea aurkitzen laguntzen duen harri arraroa da, estresa arindu eta jainkozko xedearekin harremanetan jartzen dituena. Bere buruarekiko baldintzarik gabeko maitasunaren harria da, ezaguna da trauma sendatu eta norbere ego borroketatik aldentzen duena, dimentsio berrietara joateko eta bere Arimarako hain toxikoak ez diren pertsonekin konektatzeko behar duten bihotzaren garbitasuna aurkitu arte. Aldaketa sustatuz, bere egoeraren jariotasunarekin harremanetan jartzen eta bihotz irekiarekin egokitzen lagunduko die.\nAbuztuaren 17an urtebetetzea oparia\nAbuztuaren 17an jaiotako jendeak hainbat interes ditu eta nahiko erraza izan daiteke bere oraina hautatzea edo beste ikuspuntu batetik ezinezkoa dirudi. Adiskidetasunaren eta atzerriko idazkeren sinboloak egokiak dira, baita su artifizialak, deszifratzeko mezu bitxiak eta arte modernoko lanak ere, gozatzeko bezain epelak eta atseginak direnak. Ez dute askorik behar beren mundua astintzeko, baina azaleko atzean dagoen emozioa sentitu behar dute eta besarkada beraiena bezalakoa da.\nEzaugarri positiboak Abuztuaren 17an Born\nJainkoarekin harremanetan jartzeko prest, Leo hauek irekiak, atseginak eta erraz komunikatzen dira. Kablez eta pertsona ezberdinekin konektatuta, behar duen edonorentzako informazio iturri bihurtzen dira.\nEzaugarri negatiboak Abuztuaren 17an Born\nEstresatuta eta neurotiko samarrak, beste pertsona batzuentzat benetan amorragarriak bihurtzen dira beren behar emozionaletatik aldentzen direnean. Arrazionaltasunarekin eta sortzen duten irudiarekin kontent, berea ez den eszentrikotasunarekin konformatu daitezke eta zerbait egiteko soilik aldaketak eta aldaketak egin ditzakete, benetan zer lortu nahi duten jakin gabe.\nUrtebetetze ospetsuak abuztuaren 17an\n1893an Mae West jaio zen, aktore, gidoilari eta antzerkigile estatubatuarra, bere garaiko sexu sinbolo gisa ezaguna zazpi hamarkadako ibilbidearekin. Bere sexu independentzia hatsak eta aukera natural eta autentikoek zentsura eta kritika topatu zituzten, baina ohiko ohiturei buruzko komedia egin zuen erantzun gisa.\n1943an Robert De Niro jaio zen, aktore, zuzendari eta Oscar sari irabazle estatubatuarra. Gurasoak dibortziatu egin ziren bi urte besterik ez zituela, aitak homosexuala zela iragarri ondoren.\n1960an Sean Penn jaio zen, aktore eta zuzendari estatubatuarra, eta Oscar sari biak irabazi zituen Mystic River eta Milk filmetan egindako lanengatik. Bere bizitza humanitarioaz gain, sexu bereko pertsonen arteko ezkontzarako laguntza eta ohiz kanpoko beste aukera batzuk egiteaz gain, bere bizitza pertsonalak Uranoren istorioa ere kontatzen du, ezkontza, dibortzio, harreman eta haustura eskalak agerikoekin, orekatik kanpo.\nGertaera Historiko garrantzitsuak abuztuaren 17an\n1807 - Munduko lehen lurrunontzi zerbitzua inauguratu zen Hudson ibaian, New Yorken.\n1836 - Britainia Handiko Parlamentuak jaiotza, heriotza eta ezkontzen erregistroa onartu zuen.\n1908 - Lehen animaziozko marrazki bizidunak Parisen (Frantzia) erakutsi ziren.\n1945 - George Orwellen Animal Farm-a argitaratu zen.\n1958 - Pioneer 0 Lurraren orbitaz haratago jaurtitzeko lehen saiakera.\n1977 - Arktika, izotz apurtzaile sobietarra Ipar polora iritsi zen, eta hori egin zuen lehen itsasontzia bihurtu zen.\nLeo Irakurtzen Dut Bitxiak Taurus Kaprikornioa\nminbizia eta piszak bateragarriak dira\nzergatik gustatzen zaio sagitarioari minbizia\neskorpioia emakumea eta libra gizona\ngemini gizonak eta virgo emakumeak bateragarritasuna maite dute\nLibrak eta minbiziak bateragarriak dira


Larunbata, Igandea, 2020ko irailak 26\nOnline modalitatea izango du 'pamdemiak, distopiak eta mundu berriak' jakin jardunaldiak\nJardunaldiari segida emateko beste lau urterako hitzarmena sinatu dute UEUk, Jakin Fundazioak eta Usurbilgo Udalak\nSegurtasun neurriengatik urri geratu dira aurten uztailaren 16an Usurbilen egingo dugun Jakin Jardunaldian parte hartzeko lekuak. Izan ere, izena emateko epea zabaldu eta berehala bete ziren segurtasun neurriengatik egokitutako 50 tokiak. Hori dela eta, online modalitatea ere eskaintzea adostu dute hiru erakunde antolatzaileek: Jakinek, UEUk eta Usurbilgo Udalak. Horrela, lekurik gabe geratu direnek, izena ema eta, materiala jasotzeaz gain, etxetik jardunaldian parte hartzeko aukera izanen dute. Hau da, jardunaldian esandakoak entzuteaz gain, galderak eta bestelako iruzkinak egiteko aukera izango dute, eta aparteko materiala jasoko dute.\nEra berean, elkarlanaren bidean, beste lau urtetarako hitzarmena sinatu dute hiru erakunde antolatzaileek. Orain arteko emaitza oparoari segida emateko. Eman izena hemen.\nGaurkoaz biharkoa irudikatzeko\nAgurtzane Solaberrieta Usurbilgo alkateak nabarmendu duenez, Covid-19ak sistema osoa “biluztu du”, eta agerian utzi du zerk beharko lukeen lehentasunezko eta ezinbesteko. “Bat-batean konturatu gara zer den garrantzitsua: bizitza bera, gurea eta hurkoarena. Badugu zer ikasia, badugu zer hobetu herri eta gizarte bezala: ez dadila lehenera bueltatu edo ez dadila normaltasun berria iritsi irakaspenik atera gabe”. Duela bi urteko Udako Ikastaroak ekarri ditu gogora Solaberrietak. “Utopiez jardun genuen, iruditeria berrien bila. Eta aurten, aldiz, distopiaz jardungo dugu. Utopiak imajinatzeko zailak dira, eta konturatu garenerako distopia betean sartuta gaudela esango nuke, noraezean, baina ziur nago distopia honek utopia ere ekarriko duela, etorkizun hobe baten utopia. Beste eredu eta mundu bat, posible izateaz gain, beharrezkoa delako”.\nGaiak aparteko interesa piztu du, gainera. Presentzialki jardunaldia jarraitzeko 50 lekuak egun gutxitan agortu baitziren. Hori dela eta, online modalitatea martxan jarri eta bigarren egun bat txertatzea erabaki dugu, diogunez. Horretarako, UEUren atarian eman behar da izena, hemen.\nLau urterako lankidetza hitzarmena sinatu dute UEUk, Jakin Fundazioak eta Usurbilgo Udalak: Jakin Jardunaldiak Usurbilen egiteko elkarlan esparrua finkatu eta arautu dute, 2023ko abenduaren 31ra arteko akordioarekin. Hiruen artean adostutako bigarren hitzarmena da.\nOrain arteko ibilbidearen balorazio bikaina egin du udalak, Agurtzane Solaberrietaren esanetan: “Erosoa, erraza, gustagarria eta aberatsa da zuekin aritzea”. Akordio honen bidez, Usurbilgo Udalak, batetik, diruz lagunduko du Jakin Jardunaldien antolaketa, eta, bestetik, horiek egin ahal izateko udal-azpiegiturak utziko ditu. Aurten, 10.000 euroko dirulaguntza bideratuko du udalak jardunaldien antolaketetara; 2021, 2022 eta 2023an, berriz, UEUk eta Jakinek aurrekontu bat aurkeztuko dute, eta horren araberako dirulaguntza jasoko dute (akordioan zehaztuta utzi dute dirulaguntzek ezingo dutela izan 11.000 euro baino gehiagokoak). Azpiegiturei dagokienez, ezaugarri teknikoez harago doa Usurbilen konpromisoa, alkatearen arabera: “Usurbili gunea eskaintzea dagokio, eta gunea diodanean, ez daukat gogoan areto edo ikasgela soil bat, herria baizik: gure herria eskaintzen dugu hausnarrerako, ezagutzarako, pentsamendu askerako, birpentsatzeko, birformulatzeko”.\nAzken urteetan hiru erakundeek elkarrekin egindako bidea berretsi dute akordio horren bidez, eta akordioaren garrantzia nabarmendu dute hiruek. Hala nabarmendu du Lorea Agirrek: “Jakinentzat garrantzitsua da hitzarmen hau, hainbat arrazoirengatik. Batetik, jakintza, pentsamendua eta kultura lantzeko aurrez aurreko leku bat ematen duelako, eta horrek geure buruak eta geure herria pentsatzen eta garatzeko bide ematen digulako. Horrelako topaketak beharrezkoak ditugu, elkarrekin pentsatzen jartzen gaituelako eta pentsatzea ere ekitea delako. Eta, bestetik, herri ekimeneko erakunde eta erakunde publikoen arteko lankidetza eredu bat delako. Jakinen sinetsita gaude honelako ekimen mistoak behar-beharrezkoak ditugula denok batera aurrera egiteko eta herri honi etorkizun bat irekitzeko”.\nGaur-gaurko gaiak izaten dituzte aztergai Udako Ikastaroetan, orokorrean, zein Jakin Jardunaldietan, zehazki, eta, azken urteetan, UEUren ikastaroen mapan sartu da Usurbil. Halaxe azaldu du Kepa Sarasola UEUko zuzendariak: “UEUren zereginen artean dago topaguneak eskaintzea: ezagutza eta euskara ardatz duten topaguneak, hausnartzeko topaguneak eta eztabaidarako topaguneak. Udako Ikastaroak erakusleiho eta parada ezin hobeak dira helburu horiek lortzeko, eta pozik gaude Usurbilen jarraituko dutelako jardunaldi hauek”.\nHain zuzen ere, herri-ekimeneko eta erakunde publikoen arteko lankidetza nabarmendu du Sarasolak ere: “#ElkarEkin leloa dute Udako Ikastaroek, elkarlanaren bidez baino ezin lortu daitezkeelako azken urte hauetan Usurbilen antolatutako jardunaldiek lortu duten arrakasta eta erreferentzialtasuna: guretzat, plazera ez ezik, sustatu beharreko egitekoa da sinergiak biltzea, eta Jakinekin eta Usurbilgo Udalarekin sortu dena benetan emankorra da”.\nUztailak 16 (presentziala + online)\n15:00 Teresa Larruzea (Filosofian graduatua eta filosofia politikoko masterduna Sorbonako Unibertsitatean): 'Estatuarekiko obedientzia eta erresistentzia pandemian zehar'\n16:00 Tailerra: 'Pandemia garaiko esperientzia: ekimen publiko komunalak'. Aizpea Otaegi (Errenteriako alkatea) eta Agurtzane Solaberrieta (Usurbilgo alkatea)\n17:30 Joseba Gabilondo (Michigan Estatuko Unibertsitateko Literatura eta Kultura irakaslea): "Ebentoa vs. apokalipsia vs. matxinadak: utopiarik gabeko politikaz"\n18:00 Guztion arteko eztabaida foroa\nIkasteko baserria utzi nahi izan zuen haurra\nJoan Mari Torrealdai (1942-2020): "Euskal kulturari ikusgarritasuna ematen saiatu naiz"\nLorea Agirre Dorronsoro: 'Euskararen Amaiur honetan'\nAutobiografia: 'Biografiatik bibliografiara'


Txina Altzairu Herdoilgaitzezko Olioa Hozteko Fabrikatzaileak eta Hornitzaileak - Majestic\nAltzairu herdoilgaitzezko hozkailuek kanpoko korrosioaren babesaren beharra kentzen dute eta iraunkortasuna eta errendimendua areagotzen dituzte.\nNanjing Majestic-ek altzairu herdoilgaitzezko olio hozkailuak eskaintzen ditu, motor olioaren sisteman kobre kopurua murrizten laguntzen dutenak, aldi berean olioaren bizitza hobetzen dutenak eta motorraren higadura minimizatzen dutenak.\nAltzairu herdoilgaitzezko olio hozkailuaren zehaztapena\nProduktuaren izena Altzairu herdoilgaitzezko olio hozkailua\nKolore Beltza, zilarra, pertsonalizatua\nEskaintzen ditugun altzairu herdoilgaitzezko hozkailuak eskailera igogailuko erradiadoreetarako, errepideko eta errepideko kamioietako erradiadore astun eta arinak, Eraikuntza ekipamenduko erradiadoreak eta beste hainbat erradiadoreetarako da.\nAltzairu herdoilgaitzezko hozkailuak erraz instalatzen dira kanpoko hariekin, garbigailuekin eta eusten duten azkoinekin. Altzairu herdoilgaitzezko hozkailuak arazorik gabe egokitzen dira tanke txikiagoetara. Hozkailuan gehigarri bikaina egiten du lan gogorreko transmisioetarako.\n4. Entrega eta Zerbitzua\n1. OEM fabrikazio ongietorria: erradiadoreak, hozkailua, berogailua, kondentsadorea, paketea\n2. Laginaren eskaeraren laguntza.\n3. 24 ordutan erantzungo dizugu zure kontsultarako.\n4. Eta laginaren eskaera edo kalitatea egiaztatzeko eskaera txikiari buruz,% 100 onartzen eta onartzen dugu.\nEgoera onean gaude kalitate handiko produktuak hornitzeko ez ezik, salmenta osteko zerbitzu bikaina ere eskaintzen dugu. Ongi prestatutako ingeniariek laguntza teknikoa eskainiko dizute. Altzairu herdoilgaitzezko olio hozkailuari buruzko edozein zalantza edo kontsulta egin nahi izanez gero, ez izan zalantzarik eta galdetu.\nA: Bai, kobrezko letoizkoarekin alderatuta, aluminioak eraginkortasun handiagoa, pisu arina eta bizitza luzeagoa du.\nHot Tags: Altzairu herdoilgaitzezko olio hozkailua, pertsonalizatua, Txina, deskontua, kalitatea, hornitzaileak, doako lagina, fabrikatzaileak, aurrekontua, urtebeteko bermea


Aitorpen ekitaldia: "Reconóceme. Kolonbia erbesteratua Euskadin".\nData: 2021(e)ko Ekainak 02\nEgia argitzearen, Bizikidetzaren eta Errepikapenik ezaren Kolonbiako Batzordeak eta Hegoa Institutuak, Eusko Jaurlaritzako Giza Eskubide, Biktima eta Aniztasun Zuzendaritzaren konpromisoari eta babesari esker, honako aitorpen ekitaldi honetara gonbidatzen zaituzte: Reconóceme. Kolonbia erbesteratua Euskadin. Ekitaldia ekainaren 15ean (asteartea) izango da, 10:00etatik 13:00etara, Bilboko Bizkaia Aretoko Oteiza gelan.\nBatzordeak gatazkaren eraginak eta iraunkortasuna aitortu nahi ditu; era berean, gatazka armatuaren ondorioz, beste herrialde batzuetara joatera behartuak izan diren pertsonen erresistentziak eta haiek jasan dituzten ondorioak duindu nahi ditu.\nEuskadin, Batzordeak aitortu nahi ditu beren proiektuak eta bizitzaren zentzua berriro eraikitzen saiatzen ari diren pertsonen ausardia, indarra eta ahalegina; baita euskal kolektibo, erakunde eta instituzioek giza eskubideen alde egindako lana eta sustapena ere, Errepikapenik ezera doan pauso gisa.\nLagundu iezaguzu Colombia fuera de Colombiatik bakea eraikitzen jarraitzen!\nCOVID-19aren egoera dela eta, baieztatu, mesedez, zuen asistentzia (presentziala edo birtuala, streaming bidez ere emango baita) ekainaren 9a baino lehen helbide hauetara idatziz: ceveuskadi@gmail.com\nBakearen eraikuntza Giza eskubideak Kolonbia Trantzisiozko justizia


Joseba Arregi hil da, Eusko Jaurlaritzako sailburu ohia\nJoseba Arregi (Andoain, 1946 - Zarautz, 2021) Eusko Jaurlaritzako Kultura sailburua izan zen 1984-85 eta 1987-1995 artean, baita bozeramailea ere bigarren epealdi horretan, Jose Antonio Ardanzaren gobernuan. 2001era arte EAJren legebiltzarkidea izan zen, eta hiru urtera alderdia utzi zuen, desadostasunak zirela-eta. 75 urte zituela hil da.\nJoseba Arregi, artxiboko irudian / Iñigo Azkona\nTeologian eta Soziologian doktore, Rikardo Arregi kazetaria anaia zuen. EAJren Gipuzko Buru Batzarreko buru eta Euskadi Buru Batzarreko kide izana da, legebiltzarkide izendatu aurretik. Ibilbide politikoa amaitu ostean, Soziologia irakaslea izan zen EHUn, 2011ra arte.\nEAJren ildo estrategikoarekiko "distantzia handia"\n2001ean utzi zuen politika Arregik, Eusko Legebiltzarreko hauteskundeetan bere alderdiaren zerrendetan aurkezteari uko eginda. Alderdia bera 2004an utzi zuen. Orduan azaldu zuen "asko pentsatutako hausnarketa" baten ondorio izan zela erabakia, ez gertakari jakin bati lotua, eta "oinarrizko gaietan distantzia handia" zuela EAJren ildo estrategikoarekiko, Jon O. Urain kazetariak nabarmendu bezala Berria egunkarian plazaratutako artikuluan. 2001eko bozen aurretik, bere erabakiaren berri ematean, azaldu zuen gobernu egokiena EAJ-PSE-EE aliantza litzatekeela, eta, bestela, EAJ-PSE-EE-PP "kontzentrazio" gobernu bat. PSE-EErantz mugituz joan zen urte horietan, eta, 2004ko azaroan, Aldaketa plataforma aurkeztu zuen, "euskal kultura politikoa birsortu" eta Jaurlaritzan "alternantzia" egon zedin babesteko. Basta Ya plataformaren inguruan ibili zen orduan, eta ETAk mehatxatuta bizi izan zen, Berrian irakurri daitekeenez.\n“Sailburu hiru aldiz izan ondoren, Lehendakari edo Aita Santu izatea tokatuko litzaidake” (ARGIA, 2009)\nFermin Etxegoienek elkarrizketa laburra egin zion Arregiri ARGIAren 2189. zenbakian. "Batzuentzat, aitaren etxea abandonatu zuen traidorea. Besteentzat, gizarte aske eta irekiaren aldeko ahots ozena", idatzi zuen sarre moduan.


Gu, Gipuzkoako komisaldegi eta epaitegietako garbitzaileak — Manu Robles Arangiz Fundazioa\nGeneroa Iritzia ELA-borrokan\nPentsatzen genuen ez gintuela inork ikusten. Ikusezinak ginela herritarrentzat, enpresentzat eta administrazioentzat. Garbiketak egiten genituela baina inor ez zela ohartzen, inork ez zuela eskertzen. Ikusezinak ginela uste genuen gure miseriazko soldatekin, gure jardunaldi partzialekin eta egunero jasaten genuen prekarietatearekin.\nTransi Campos, Gipuzkoako epaitegietako garbitzailea (240 egun greban)\nBehin batean antolatu egin ginen. Irailaren 19a. Greban hasi ginen egun hura. Gure ustez justizia soziala den zerbait eskatzen duen greba bat: jasaten dugun soldata arrakalarekin amaitzea. Soldata arrakala, hainbat diskurtso politikotan behin eta berriz entzun dugun hitza eta guk gainean sufritzen duguna.\nGugatik, greba egin nahi baina ezin duten gure lankideengatik, jasaten duten diskriminazioaz oraindik jabetu ez direnengatik, gure alaba eta ahizpengatik. Emakumeongatik.\nGipuzkoako komisaldegi eta epaitegiak garbitzen ditugu. Garbiketan jarduten dugu eta gehienak emakumeak gara. Bada garbiketan dabilen beste kolektibo bat ere, kale garbitzaileak. Beraien kasuan gehienak gizonak dira. Guk baina gehiago kobratzen dute. Lanaren penosidadeagatik jasotzen dituzten plusak kontuan izan gabe, komisaldiegietako garbitzaileek baino %13 gehiago irabazten dute eta epaitegietako garbitzaileek baino %7 gehiago.\nHau horrela da, gure ustez, sektore feminizatu batean lan egiten dugulako eta emakumeoi egokitzen zaizkigun lanak gutxiago baloratuak direlako, bai ekonomikoki zein beste aspektu batzuetan ere. Gure lankide gizonek ere sufritzen dituzte sektore feminizatuan lan egitearen ondorioak.\nEsaten digute ez dagoela arrakalarik eta ezin direla gure soldatak konparatu. Guk uste dugu baietz.\nGreba honetan zehar mugimendu asko egin ditugu aldarrikapenetan akordioa lortzearren. Prest gaude negoziazio honetan arrakalaren ehuneko jakin bat murriztu eta gainerakoa hurrengorako uzteko, hori bai, behin hala egingo denaren konpromisoa jasota.\nEpaile jaun andreak, ertzainak, bi zerbitzuotako erabiltzaileak, benetan sentitzen ditugu greba honek dituen ondorioak. Badakigu garbiketaren grebak eragin gogorrak dituela, are gehiago 8 hilabete bete behar dituenean. Sinistu gatazka honekin amaitu nahi duten lehenengoak garela. Oso greba gogorra izaten ari da hainnbat arrazoigatik: iraupenagatik, GARBIALDI enpresaren erosotasunagatik (bi zerbitzuak ematen dituen enpresa), gutxieneko zerbitzu abusiboengatik, administrazioaren aldetik jaso genuen umiliazioagatik (5 hilabete greban generamatzanean pilatutako zikinkeria guztia garbitzeko zerbitzu berezi bat eginarazi ziguten). Gogorra, administrazioak ez gaituelako aditzen, beste alde batera begiratzen duelako eta, gainera, greba hasi berritan, garbiketa zerbitzua enpresa berdinari esleitu ziolako baldintzak apur bat ere aldatu gabe. Gogorra da ere gure lankideen, ertzainen eta epaitegiko langileen kexuak jasotzen ditugulako. Gogorra ez dakigulako nola aterako den.\nGogorra arrazoi askorengatik.\nBaina gu, grebalariak, konbentzituta gaude borroka honekin jarraitu egin behar dugula. Bidegabekeria sozial honekin amaitzea eta benetako berdintasunerako urratsak ematea lehentasunak izan behar dira guztiontzat, are gehiago administrazioarentzat.\nBide honetan babestu gaituzten pertsonekin ere topo egin dugu. Babes horregatik eskerrak eman nahi dizkiegu. Eskerrak ere ELA sindikatuari borroka honetan laguntzeagatik. Erresistentzia kutxarik gabe borroka hau utopia litzateke.


topic_facet:"Instalazioa eta mantenimendua (Lanbide Arloa)" topic_facet:"Fabrikazio Mekanikoko Sistema Automatikoen Programazioa (Modulua)" topic_facet:"Automatizazioa eta robotika industriala (Heziketa Zikloa). Goi maila" topic_facet:"Sistema elektroteknikoak eta automatizatuak (Heziketa zikloa). Goi maila"\nProposatutako gaia: Instalazioa eta mantenimendua (Lanbide Arloa) Proposatutako gaia: Fabrikazio Mekanikoko Sistema Automatikoen Programazioa (Modulua) Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Sistema elektroteknikoak eta automatizatuak (Heziketa zikloa). Goi maila\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazio domotikoen eta automatikoen konfigurazioa (Modulua) Instalazioa eta mantenimendua (Lanbide Arloa) 1 Lanbide Heziketa 1 Linea automatizatuen muntaia- eta mantentze-lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Muntaia- eta mantentze-lan elektriko/elektronikoak (Modulua) 1 Sistema automatizatuak (Modulua) Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...


Lege oharra - LH Duala Euskaraz\nGune honetan ERABILTZAILEAK erabiltzaileen eta webguneko arduradunaren arteko erlazioaren gaineko termino eta baldintzen inguruko informazioa aurkituko du. Erabiltzaile moduan garrantzitsua da nabigazioarekin jarraitu aurretik termino hauek ezagutzea. Webgune honen arduradunak, Laneki Elkartea, erabiltzaile eta bezeroen informazioa berme osoarekin prozesatzeko konpromisoa hartzen du eta erabiltzaileen datu pertsonalen erabilera arautzen duten Nazioko eta Europako baldintzak betetzeko konpromisoa hartzen du. Webgune honek, beraz, RPGD (datuak babesteko Europako 2016/679 araudia) eta komertzio elektronikoari buruzko uztailak 11ko LSSI-CE 34/2002 Legea zorrozki betetzen ditu.\nBaldintza orokor hauek lhdualaeuskaraz.eus webgunea osatzen duten webguneko orrialdeen , edukien eta zerbitzuen erabilera arautzen dute (sarbide hutsa besterik bada ere). lhdualaeuskaraz.eus webgunera sartzen den pertsona orok (“Erabiltzailea”) momentu oro lhdualaeuskaraz.eus webgunean indarrean dauden Baldintza Orokorrak onartzen ditu.\nErabiltzailea informatuta gelditzen da webgunera sartzeak ez duela suposatzen inondik inora lhdualaeuskaraz.eus erakundearekin erlazio komertzial bat. Horrela, erabiltzaileak konpromisoa hartzen du webgunea bera, bertako zerbitzuak eta bertako edukiak indarrean dagoen legearen arabera onustea eta ordena publikoa errepetatuz erabiltzea.\nWebgunea helburu bidegabe edo kaltegarriekin erabiltzea edo edozein modutan webgunearen funtzionamendu arrunta kaltetuko duen erabilera izatea debekatuta daude. Webgunearen edukiari dagokionez, debekatzen da: erreprodukzioa, banaketa, aldaketa totala edo partziala (jabeen baimena izan ezean), jabeen eskubideen urraketak, helburu komertzial edo publizitarioak dituzten erabilerak.\nlhdualaeuskaraz.eus webgunearen erabileran Erabiltzailea lhdualaeuskaraz.eus|en edo hirugarrenen irudi, interes edo eskubideak konprometitzen dituzten jarrerak ez izatera, ataria erabilezin bihurtzera edo gehiegi kargatzera (begiratu dominioa) eta/edo edozein modutan webgunearen funtzionamendu arrunta kaltetuko duen erabilera ez izatera konrpometitzen da. Bestalde, Erabiltzaileak argi izan behar du Interneteko segurtasun neurriak ez direla guztiz fidagarriak eta, ondorioz, lhdualaeuskaraz.eus webguneak ezin duela bermatu virus edo aldaketak sor ditzaketen beste elementu batzuen ez-izaterik (software eta hardware).\nErabiltzaileak lhdualaeuskaraz.eus|i emandako datu pertsonalak lhdualaeuskaraz.eus webgunearen titulartasuna duten automatizatutako edo automatizatu gabeko datu-baseetan gorde daitezke. Datu-base horiek datuen babesari buruz indarrean dagoen araudian ezarritakoaren arabera, jasotako informazioaren konfidentzialtasuna, osotasuna eta kalitatea bermatzen duten teknika, antolaketa eta segurtasun arloko neurri guztiak izango dituzte.\nErabiltzailearen eta lhdualaeuskaraz.eus|en arteko komunikazioetarako kanal seguruak erabiltzen dira eta partekatutako datuak https protokoloei esker zifratuta daude, beraz webguneak segurtasun baldintza onenak bermatzen ditu erabiltzaileen konfidentzialtasuna bermatuta egon dadin.\nlhdualaeuskaraz.eus plataformak erabiltzaile eta bezeroentzako erreklamazio orriak existitzen direla adierazten du. Erabiltzaileak erreklamazio bat egin dezake erreklamazio orria eskatuz edo jakinbai@jakinbai.eus helbidera bere izen-abizenak, zerbitzua eta/edo produktua eta erreklamazioaren arrazoiak zehazten dituen korreo bat bidaliz.\nErabiltzaile/Erosleak erreklamazioa jakinarazi dezake posta elektronikoz: jakinbai@jakinbai.eus, nahi izanez gero, ondorengo erreklamazio inprimakia atxikituz:\nErabiltzailearen izena: Erabiltzailearen helbidea:\nJabetza Intelektualari buruzko Legearen 8. artikuluan eta 32.1 artikuluaren bigarren paragrafoan xedatutakoaren arabera, webgune hau helburu komertzialekin edozein mediotan eta lhdualaeuskaraz.eus|en baimenik gabe bere osotasunean zein zati batean erreproduzitzea, zabaltzea eta/edo komunikazio publikoa egitea debekatuta gelditzen da. Erabiltzailea lhdualaeuskaraz.eus|en Jabetza Intelektual eta Industriala errespetatzera konprometitzen da.\nErabiltzaileak ezagutzen eta onartzen du webgunea bere osotasunean, bai testuak, software|a, edukiak (egitura, hautaketa, antolamendua, aurkezpena), podcast|ak, argazkiak, ikus-entzunezko materiala eta grafikoak markek, egile-eskubideek eta beste eskubide legitimo batzuek babesten dituztela, nazioarteko tratatuen eta beste jabetza-eskubide batzuen arabera.\nErabiltzaile edo hirugarren batek webguneko edukiren batek beren jabetza intelektualaren eskubideak urratu dituela uste badu, lhdualaeuskaraz.eus|i jakinarazi beharko dio ondorengoa esanez:\nUstez urratutako eskubideen titularraren datu pertsonalak edo, erreklamazioa hirugarren baten aurkezten badu, noren izenean jokatzen duen. Jabetza intelektualak babestutako edukiak eta webgunean non kokatzen diren adierazi, adierazitako eskubideen jabetzaren akreditazioa eta jakinarazpenean emandako informazioaren egiazkotasunaz berau arduratuko denaren adierazpena.\nlhdualaeuskaraz.eus webguneak hirugarrenen jabetza duten webgune eta edukietarako loturak eskaini ditzake. Lotura horien helburu bakarra Erabiltzaileei horietan sartzeko aukera ematea da. lhdualaeuskaraz.eus ez da ondoren Erabiltzaileak lotura horietan izan ditzakeen ondorioez arduratzen.\nHortaz gain, Erabiltzaileak beraien nabigazio ohituretara sarbidea duten hirugarrenen jabetzako orrialde, promozio, afiliatuen programak ere aurkituko ditu. Informazio hori beti anonimoa da eta ez du Erabiltzailea identifikatzen.\nPatrozinatutako tokietan edo afiliatuen loturetan emandako informazioa toki horietako pribatutasun politikei lotuta dago eta ez dago pribatutasun politika honi lotuta. Afiliatutako loturen pribatutasun politika sakon eta ondo errebisatzea gomendatzen diegu Erabiltzaileei. Bere webgunean lhdualaeuskaraz.eus orrialdera edozein lotura gailu tekniko jarri nahi dituen Erabiltzaileak lhdualaeuskaraz.eus|en baimen idatzia beharko du. Lotura horrek ez du inongo harremanen existentziarik baieztatuko tokiko jabearen eta lhdualaeuskaraz.eus|en artean, ezta ere azken honek jabearen edukiak onartzen dituenik ere.\nlhdualaeuskaraz.eus|ek ez du, inola ere, ondorengo arrazoiegatik sortu daitezkeen kalte-galeren bermerik eskaintzen ezta ere ardurarik onartzen:\nWebguneko, bertako zerbitzuetako edo edukietako erabilgarritasun, mantenimendu edo funtizonamendu egokiaren falta.\nOro har, lhdualaeuskaraz.eus webguneko zerbitzu telematikoen erabiltzaileekin dituzten harremanak Espainiako legediaren eta jurisdikzioaren eta auzitegien mende daude.\nEdozein Erabiltzailek aipatutako Lege-baldintzen inguruan zalantzarik badu edo lhdualaeuskaraz.eus plataformaren inguruan edozein iradokizun badu, mesedez jarri kontaktuan jakinbai@jakinbai.eus helbidean.\nLaneki Elkartea osatzen dugunok asko eskertzen dizugu Lege-oharra irakurtzeari eskaini diozun denbora.


Asier Mauleonek irabazi du Euskal Herria Mendi Erronkak egindako zozketa - Leitzaldea - Erran.eus\nAsier Mauleonek irabazi du Euskal Herria Mendi Erronkak egindako zozketa\nTtipi-Ttapa 2020-06-09 16:00\nIker Gomez eta Miel Olano leitzarrek euren kabuz osatu zuten 67 kilometroko erronka berezia.\nAurtengo edizioa bertan behera gelditu ondotik, antolatzaileen proposamenari erantzun eta argazkien bidez gogora ekarri dute Euskal Herria Mendi Erronka. 92 erronkazalek bidali dituzte argazkiak eta parte hartzaile guztien artean zozketa egin ondotik, Asier Mauleonek irabazi du mendiko motxila. Gainera, erronka batzuentzat pasioa dela erakutsiz, Iker Gomez eta Miel Olano leitzarrek lasterketa osatu zuten beren kabuz.\nIker Gomez eta Miel Olano leitzarrak ere zoriondu nahi izan dituzte antolatzaileek. Ekainaren 6an erronka ofizialik izan ez zuten arren, erronka beren kabuz egin zuten bi lasterkariek. Biak lagun eta familia izan zituzten alboan ibilbide guztian zehar animoak emateko eta jan-edanak bermatzeko.\nPozik zeuden bi lasterkariak Leitzako plazara ailegatutakoan. Ikerrek behar baino kilometro gehiago egin behar izan zituen, momentu batean galdu eta azkenean 6km gehiago eginez (guztira 74 kilometro). Ez zuen irribarrea galdu eta 18:45 aldera iritsi zen plazara, helmuga inprobisatua prest zuela. Edizio guztietan parte hartu du Iker Gomezek eta larunbatekoarekin zortzigarren aldiz osatu du lasterketa. Anekdotentzako tartea ere izan zen, azken 10 kilometroak "eskobarekin" egin zituen-eta, antolakuntzako kide diren Junkal eta Iraitz bizikletekin azaldu zirelako.\nMiel Olano, berriz, goiztiarrago ibili zen. Goizeko 5etan ekin zion erronkari eta 15:00etan iritsi zen Leitzako plazara, irribartsu hau ere. Artxuetatik Leitzarako bidea bere lehengusu Jon Zabaletarekin egin zuen eta «laguntza handia» izan omen zen. Mielek ere familia izan zuen lagun animoak ematen eta jan-edanik falta ez zitzaiola bermatzen. Umore onez esan zuen giro espeziala zegoela erronka gauzatzeko, nahiz eta puntu batzuetan xirimiriak gogortasuna areagotu zuen. Miel ere beteranoa da, larunbatekoarekin seigarren erronka osatu zuen.


EBAZPENA, 2011ko abenduaren 29koa, Herri-Arduralaritzaren Euskal Erakundeko zuzendariarena, 2020/11 prozedura arruntari buruzko administrazio-espedientea bidaltzea xedatu eta interesdun izan daitezkeenak epatzen dituena.\n2020/11 administrazioarekiko auzi-errekurtsoari dagokion espedientea -prozedura arrunta- bidaltzeko eskatu du Euskal Autonomia Erkidegoko Justizia Auzitegi Nagusiko Administrazioarekiko Auzien Salak. Errekurtso hori Herri Arduralaritzaren Euskal Erakundeko zuzendariak 2011ko ekainaren 27an emandako Ebazpenaren aurka jarri zen. Inpugnaturiko Ebazpenak, 2008ko Enplegu Publikoaren Eskaintzako behin betiko zerrendak argitaratzeko agintzen zuen.\nBigarrena.- Aipatutako espedientean interesdun izan daitezkeenak epatzea, bederatzi eguneko epean ager daitezen Euskal Autonomia Erkidegoko Justizia Auzitegi Nagusiko Administrazioarekiko Auzien Salara, 2020/11 prozedura arruntean alderdi modura aurkezteko aukera izan dezaten.


COVID-19aren semaforoa EAEn: Araba, Bizkaia eta Gipuzkoa, 2021eko ekainak 9\nAzkoitia eta Oiartzun dira eremu latzenean jarraitzen dutenak. Bestalde, Arigorriagan egoerak okerrera egin du eta horitik laranjara igaro da.\nZallak eremu latzenetik, hau da, gorritik irtetea lortu du, covid-19ak EAEn herriz herri izan duen eragina neurtzen duen Eusko Jaurlaritzako Osasun Sailaren semaforoaren arabera. Arrigorriagak, ordea, ez dio horiari eutsi eta laranjaz margotu da.\nArabak (157 kasu 100.000 biztanleko) eremu horian jarraitzen du, baita Amurriok, Laudiok eta Gasteizek. Kolore laranjan, berriz, Agurain bakarrik dago.\nBizkaian ere hori dago semaforoa (100.000 biztanleko 194 kasu), eta ez dago udalerririk eremu gorrian, Zallak bertatik irtetea lortu eta gero.\nLaranjan, berriz, Abanto, Galdakao, Ortuella, Trapagaran eta Zalla daude. Eta azken orduetan, egoerak okerrera egin ondotik, Arrigorriaga gehitu zaie zerrendara.\nHori dauden udalerriak hauek dira: Abadiño, Amorebieta-Etxano, Arrigorriaga, Balmaseda, Barakaldo, Basauri, Berango, Bermeo Bilbo, Derio, Durango, Elorrio, Erandio, Ermua, Etxebarri, Gernika-Lumo, Getxo, Gorliz, Gueñes, Leioa, Lekeitio, Markina-Xemein, Mungia, Muskiz, Ondarroa, Portugalete, Santurtzi, Sestao, Sopela eta Zornotza.\nGipuzkoa ere eremu horian dago (190 kasu 100.000 biztanleko), eta Azkoitiak eta Oiartzunek eremu gorrian jarraitzen dute.\nGune laranjan, berriz, Azpeitia, Ordizia eta Tolosa daude.\nDebak, Eibarrek, Elgoibarrek, Mutrikuk eta Urretxuk berde jarraitzen dute, eta gaurtik aurrera, baita Astigarragak ere.


Olentzerok eta Mari Domingik Etxebarriko haurrei deituko diete - Deia\n4-8 urte bitartekoei telefono dei bat egingo diete abenduaren 21ean eta 22an\ni. ugarte / etxebarri 14.12.2020 | 01:09\nEtxebarrira bueltatuko dira gabonetan. E. U.\nEtxebarrira bueltatuko dira gabonetan.\nUrteko azken hilabetearen etorrera ospakizun, poz eta ilusioaren sinonimoa da. Txikienak dira gabonak gehien bizi dituztenak, eta aurten egingo diren ekitaldiak ezberdinak izango diren arren, Etxebarrik, Olentzero eta Mari Domingi bertan egon behar direla erabaki du. Aurten, gainera, berrikuntza nagusietako bat telefono deiak egingo direla da. Horrela, Olentzerok eta Mari Domingik Etxebarriko 4-8 urte bitarteko umeei deituko diete.\n"Hain urte korapilotsua den honetan, zailtasunak-zailtasun Olentzero eta Mari Domingi gure artean egongo dira Etxebarriko ume guztiekin banan-banan eta aurrez aurre, segurtasun arauak beteta beti ere", azaldu dute Udaletxetik. Argi dago garai honetan umeek, beste batzuekin batera, gogor sufritzen ari direla covid-19gatik martxan jarri diren hainbat neurri eta mugak.\nHori dela eta "uste dugu Olentzero eta Mari Domingik gure herriko umeekin egotea inoiz baino beharrezkoagoa dela". Horregatik, "bi ildo markatu dira hasiera-hasieratik ospakizun honetan, alde batetik; aurten ez da kalejirarik egingo Olentzero eta Mari Domingi idien gurdiaren gainean kaleak zeharkatzen". Beste alde batetik, beste urteetako jende multzoa saihesteko Olentzero eta Mari Domingi hainbat egunetan Etxebarriko umeekin egoteko aukera emango da, presentzialki eta telefono deien bidez.\nAbenduaren 14tik 18ra www.etxebarri.eus estekan sartuz, izena eman ahal izango da, Etxebarriko 4-8 urteko umeei Olentzerok edo Mari Domingik telefonoz deitzeko. Deiak abenduaren 21ean eta 22an egingo dituzte, 17.00etatik 20.00etara. Baina gainera, abenduaren 22an eta 23an, bietan goizez, "Etxebarriko haur eta lehen hezkuntzako ikastetxeetara joango dira bertako 2-9 urte bitarteko umeei bisita egitera".\nAbenduaren 23an Kukullaga San Antonio haur hezkuntzako ikastetxeko patio estalian 17.00etatik 20.00etara, eta abenduaren 24an Bekosolo parkeko liburutegiaren atzealdean aurkitzen den Elkartegunea eraikinean (aspaldiko haurtzaindegia) Olentzerorekin eta Mari Domingirekin presentzialki egoteko aukera egongo da. Nahitaezkoa izango da izena ematea, abenduaren 18rarte www.etxebarri.eus estekan sartuz.\nEtxebarriko 0-9 urteko umeek Olentzerorekin eta Mari Domingirekin aurrez aurre hitz egiteko aukera izango dute bi egun hauetan. "Hauek ikastetxeko bisitatik kanpo eskainiko diren aukerak dira, Etxebarriko ume guztiei zuzenduta, aurretik hartu beharreko hitzordua eta aforoak izango direlarik muga bakarrak". Honen inguruan azalpen eta argibide gehiago jasotzeko Etxebarriko Arlo Soziokulturalera deitu edo idatzi daiteke: 944267005 telefonoaren bitartez edo euskarazerbitzua@etxebarri.eus posta elektronikoan.\nBaina egun horiek iritsi arte, eta urte zail honen amaiera nolabait animatzeko, Etxebarriko Udalak Gabonetako argiak piztu ditu. Udalaren jabetzakoak diren elementuak jarri dira, eta, bestetik, alokatu diren eta 4.500 euroko (BEZa barne) gastua dakarten hiru dekorazio-zuhaitz. Zuhaitz horiek Amezola kalean, San Antonio etorbidean eta Santa Marina kalean kokatu dira. "Udalaren jabetzakoak diren elementuak jartzea eta energia-gastua argiteria publikoaren kontratu orokorrean sartuta daude, eta, beraz, ez da gastu erantsia", azaldu dute Udaletik.\nElementu horien artean, sei zuhaitz natural led argi-zerrendekin apaindu dira, "biribilguneetan eta erreferentziazko beste leku batzuetan". Baita 50 apaingarri inguru jarri ditu Udalak faroletan (horietako 10 berriak dira). Farola horiek udalerrira sartzeko eta bertatik igarotzeko gune nagusiak lehenetsiz kokatu dira. Gainera Udaletxeko fatxadan dagoen ezkutu munizipala apaindu da. Beste alde batetik, Etxebarriko merkatari eta Profesionalen Elkartearen jabetzakoak diren eta ekimen honetan ere parte hartzen duten elementuak jarri dira.\nAurten Udaleko Arlo Soziokulturalak Gabonetako Zuhaitzen Dekorazio Parte-hartzailea izeneko ekimena jarri du abian, herritarrek hiru zuhaitz natural apainduko dituztelarik. Argiztatzen ari diren zuhaitz horiek San Esteban hiribidean, Kiroldegi plazan eta Zintururi plazan daude." Lehenengo biak ekimen hau aurrera eramateko erosi dira eta hirugarrena Javiren zuhaitza deritzona da, Gabonetan Gabonei kolorea emateko ilusio guztia jartzen zuen udalerriko bizilaguna".\nLeioa, en la Edad Media virtual para visibilizar el comercio.\nEgun batean agortu ditu Barakaldok Gabonaldirako sarrera guztiak.


Besteen Ahotsa/La Voix des Autres kongresua burutu dute urriaren 13 eta 14an.\nBesteen Ahotsa, Eleaniztasuna eta literatura: Euskal Herria eta Quebec / La voix des Autres, Diversité linguistique et littérature : Québec et le Pays Basque, izeneko kongresua egin da online, Saison Quebec-Pays Basque programaren barruan. Lau erakundek antolatu dute kongresua, Etxepare Euskal Institutuak, Quebec-eko Université Laval-ek, PEN Quebec.-ek eta Euskal PENek.\nJorratu diren gai nagusiak izan dira hizkuntza-ez-hegemonikoetako literatura eta hizkuntza aniztasun, eta Quebec-eko zein Euskal Herriko adituek hartu dute parte. Hitzaldiak, mahai-inguruak eta komunikazioak frantsesez edo euskaraz izan dira, interpretazio-zerbitzua egon da ekitaldi guztietan.\nInformazio gehiago hemen dago.\nBurhan Sonmez idazle kurdua, PEN International-eko presidente berria\nPEN International-eko ordezkarien biltzarrak Burhan Sönmez idazle kurdua hautatu du erakundearen presidente izateko, sei urteko agintaldia beteta kargua utzi duen Jennifer Clement idazlearen ordez.\n1921ean sortutako elkartearen mendeurreneko kongresuan egindako bozketan, Ben Okri nigeriarra eta Gioconda Belli nikaraguar idazleen aurretik geratu da Sönmez.\nKongresuari buruzko informazio gehiago hemen dago.


Herriko pilotari gazteak emaitza onak lortu dituzte asteburuan | El Diario Vasco\nOiartzunHerriko pilotari gazteak emaitza onak lortu dituzte asteburuan\nAburuza eta Sein, Adunako txapelketaren irabazleak Getarian Aburuza eta Sein koparekin eta Azpirotz eta Sein txapelarekin.\nGARAÑO OIARTZUN. Viernes, 10 agosto 2018, 09:07\nJoan den asteburuan txapelketa ezberdinetan ibili ziren gazteak eta etxera txapelarekin zein koparekin itzuli ziren. Larunbatean, hilak 4, Adunako XV. Eskupilota txapelketako finalak jokatu ziren eta Xabi Aburuza eta Ekain Seinek 22-18 irabazi zuten Aimar Egiguren eta Josu Labakaren aurka. Astelehenean, aldiz, Getarian XXI. txapelketako finalak izan ziren eta Xabi Aburuzak eta Ekain Seinek 22-6 galdu zuten oraingoan De la Fuente eta Azpirozen aurka eta ezin izan zuten txapela lortu. Hala ere, herriko beste bi gaztek, Josu Azpirotzek eta Oroitz Seinek, 22-18 irabazi zuten Etxaniz eta Gartziaren aurka.\nPolitika feministen lehen plana\nOiartzungo Politika Feministen I. Plana egiten ari da Udala, Feminismo sailetik. Plan honekin, datozen urteetan genero berdintasunaren arloko helburuak, lehentasunak eta esku-hartzeak zehaztuko dira, udal zein herri mailan. Plana lantzeko abiapuntua 2008an egindako diagnostikoa izango da. Hura eguneratuko da eta, besteak beste, Udaleko sail guztietan genero-berdintasunaren egoera aztertuko da. Lan hau egitera 14.634,95 euro bideratuko dira. Udalak Emakunderen diru-laguntza jaso du, planaren %75a finantzatzeko. Urte bukaerarako Oiartzungo Politika Feministen I. Plana diseinatuta egongo da. Gisa honetako plana, legez, erakunde publiko guztiek izan behar dute. Udalaren ardura da bere jardun osoan legea betetzea eta eredugarri izatea berdintasunaren arloan.\nOiartzungo Politika Feministen I. Plana diseinatzen ari den bitartean, Udaleko Feminismo saila udaletxe barruan zenbait ekintza eta formakuntza tailer eskaintzen hasi da: eraso sexisten inguruko formakuntza udaltzainekin; udaleku irekietako hezitzaileentzako hezkidetza tailerra; jai parekideen inguruko lanketa Jai Batzordearekin... Herri mailako ekintzak ere planteatu dira Feminismo sailetik, Oiartzungo Feministen Asanbladarekin elkarlanean: autodefentsa tailerrak, Sexu Askapenerako Eguna...